Υγρασία στα θεμέλια του οικοδομήματος | newsbreak\n7-04-2021 - 9:27πμ\nΟπρωθυπουργός εκμυστηρεύεται εμπιστευτικώς στους συνομιλητές που τον επισκέπτονται στο Μέγαρο Μαξίμου τον τρόπο με τον οποίο μελετά να αξιοποιήσει τα κονδύλια «μαμούθ» του Ταμείου Ανάκαμψης, για να επιστρέψει και πάλι η χώρα σε αναπτυξιακή τροχιά από του χρόνου. Πενήντα επτά δισ. ευρώ είναι αυτά, δεν είναι παίξε γέλασε.\nΤους εξηγεί, επίσης, πώς προβλέπει ότι θα κυλήσει το 2022. Και πώς θα πάρει την πάνω βόλτα η ελληνική οικονομία. Περνά έτσι στους πάντες το μήνυμα ότι εκλογικό έτος θα είναι το 2022 και όχι το 2021. Ωστόσο υπάρχουν παράγοντες που στη δική μας αντίληψη των πραγμάτων αφήνουν το ζήτημα ακόμη ανοιχτό. Καταρχάς, τα χρονοδιαγράμματα των υπουργείων και οι παρατάσεις που δίδονται για φλέγοντα εκκρεμή ζητήματα.\nΗ τελευταία παράταση που εδόθη στους ιδιοκτήτες ακινήτων για το μείζον θέμα των δασικών χαρτών είναι εξάμηνη και φθάνει έως τον… Οκτώβριο. Η αντίδραση της κυβέρνησης είναι πολιτικώς αξιοσημείωτη. Η παράταση εδόθη μετά τη φωτιά στην Άνδρο και τις διαμαρτυρίες αγροτών ότι ουσιαστικώς οι δασικοί χάρτες τούς απαλλοτριώνουν την ακίνητη περιουσία τους. Η απάντηση Μαξίμου στην πυρκαγιά, για την οποία υπήρχαν συγκεκριμένες καταγγελίες, ήταν επιπρόσθετος εξάμηνος παράταση για ενστάσεις. Διαχείριση θυμού ονομάζεται αυτό. Με τους πλειστηριασμούς πρώτης κατοικίας πάλι κάτι ανάλογο συνέβη.\nΗ παράταση που εδόθη φθάνει σχεδόν μέσα στο καλοκαίρι, αρχές Ιουνίου, δεν νομίζω ότι θα είναι δύσκολο να πειστεί η τρόικα να τους εκτείνει έως το φθινόπωρο το απώτατο όριο. Ειδικώς αν της εξηγηθεί γιατί.\nΟι αναστολές, το πρόγραμμα «Συν-Εργασία», οι καταβολές ενοικίων, επιδομάτων επίσης παρατείνονται.\nΌλο το γιγάντιο σοσιαλιστικό πρόγραμμα που κρατά την κοινωνία μακριά από τους δρόμους και τα πεζοδρόμια παρατάθηκε έως τον Ιούνιο επίσης. Το νομοθετικό πρόγραμμα της κυβέρνησης, που περιλαμβάνει, μεταξύ άλλων, τα εργασιακά και το νέο σύστημα επικουρικής ασφάλισης, έχει ορίζοντα ολοκλήρωσης τα τέλη Ιουνίου επίσης. Δεκατέσσερα «μεταρρυθμιστικά» νομοσχέδια θα ψηφιστούν έως τότε, όπως ανακοινώθηκε σε πρόσφατη συνεδρίαση του Υπουργικού Συμβουλίου. Η βιασύνη είναι μοναδική. Τα αναδρομικά των συνταξιούχων και τα πρώτα δάνεια με επιτόκιο 0,3% από το Ταμείο Ανάκαμψης είναι επίσης εμπροσθοβαρή.\nΟι προθεσμίες, λοιπόν, είναι ο πρώτος άξονας που δείχνει ότι, ενώ η κυβέρνηση επισήμως εργάζεται για εκλογές το 2022, τρέχει με άγχος να κλείσει εκκρεμότητες το 2021 και παραπέμπει στο μέλλον αποφάσεις που θα προκαλέσουν ισχυρούς κοινωνικούς κραδασμούς. Σκεφτείτε τι θα συνέβαινε σήμερα αν οι τράπεζες άρχιζαν να παίρνουν τα σπίτια του κόσμου, αν τα αρμόδια υπουργεία άρχιζαν να παίρνουν με τους δασικούς χάρτες τις περιουσίες του κόσμου, σκεφτείτε εκατομμύρια εργαζομένους χωρίς το «δίχτυ ασφαλείας» των αναστολών των 534 ευρώ και των επιδομάτων ανεργίας. Είκοσι δύο δισ. ευρώ δανείστηκε η κυβέρνηση από τις αγορές σε έναν χρόνο για να τα χρηματοδοτήσει και, αν άκουσα καλά, θα διαθέσει άλλα 14 δισ. ευρώ έως τα τέλη του 2021, για να «αγοράσει» κοινωνική ειρήνη. Διότι από το φθινόπωρο και έπειτα οι απολύσεις στις ιδιωτικές επιχειρήσεις θα εξελιχθούν σε «τσουνάμι».\nΟι παρατάσεις και οι προθεσμίες είναι, λοιπόν, ο πρώτος άξων σιωπηρής προετοιμασίας εκλογών. Τα σκάνδαλα ΣΥΡΙΖΑ -τα έχουμε ξαναγράψει, μην επανερχόμαστε- ο δεύτερος. Προανακριτική για Καλογρίτσα – Παππά, Ειδικό Δικαστήριο για Παπαγγελόπουλο (αν προκάμουν), Βενεζουέλα, επιθέσεις κατ’ ανάθεση σε προσωπικούς συνεργάτες του Τσίπρα για προσωπικές υποθέσεις του παρελθόντος – για όλους κάτι υπάρχει. Ο άξων αυτός έχει στόχο τη συντήρηση του κλίματος αντισυριζαϊσμού που υπάρχει ακόμη στην αμφίθυμη ελληνική κοινωνία και, φυσικά, την ηθική απαξίωση του αρχηγού της αξιωματικής αντιπολίτευσης.\nΥπάρχει όμως και ένας τρίτος άξων που αναγκάζει την κυβέρνηση να τρέχει πίσω από τον χρόνο και να επισπεύδει τις αποφάσεις της. Η συνειδητοποίηση ότι εξαιτίας της διετούς άσκησης εξουσίας έχουν αρχίσει και… πιάνουν σιγά σιγά υγρασία τα θεμέλια του οικοδομήματος. Πολιτική υγρασία. Φθορά. Δευτερεύουσες φαινομενικώς, από πολιτικής απόψεως, υποθέσεις είναι κάθε μέρα στα χείλη των πολιτών, οι οποίοι ελλείψει δεδομένων αδυνατούν να κατανοήσουν τα ακατανόητα. Η υπόθεση του φυλασσόμενου «τηλεπαρουσιαστή» είναι η τελευταία. Οταν τέως υπουργός της κυβέρνησης καταγγέλλει ότι ο συγκεκριμένος εισέβαλε στο γραφείο του με φρουρούς για να τον απειλήσει, επειδή δεν ενέκρινε εικονικές μισθοδοσίες για τις εταιρίες του, πέραν της φύλαξης, υπάρχει μέγα θέμα.\nΗ διαχείριση της υπόθεσης Λιγνάδη είναι, επίσης, κάτι που έμεινε στο πολιτικό υποσυνείδητο της κοινωνίας. Το νομοσχέδιο για τη συνεπιμέλεια, για το οποίο πρώτοι προειδοποιήσαμε από τον περασμένο Ιανουάριο εις ώτα μη ακουόντων, προκαλεί φθορά, καθώς εμφανίζει την Πολιτεία να παίρνει θέση υπέρ της μιας πλευράς σε ιδιωτικές αντιπαραθέσεις που έως σήμερα επέλυαν τα δικαστήρια.\nΔεκαπέντε χιλιάδες σχόλια, στην πλειονότητά τους αρνητικά, συγκεντρώνει στη διαδικτυακή διαβούλευση το νομοσχέδιο. Ξύπνησαν έως και ο ΣΥΡΙΖΑ και το ΠΑΣΟΚ να το επικρίνουν σήμερα, γιατί πλήττει, λένε, τον θεσμό της οικογένειας – εκεί φθάσαμε. Έως και επικοινωνιακοί σύμβουλοι του κ. Μητσοτάκη ξεσπαθώνουν στο twitter κατά του αρμόδιου υπουργού Δικαιοσύνης για τη συνεπιμέλεια, απαιτώντας την καρατόμησή του.\nΑλλα παραδείγματα: Πρώην υπουργός Εθνικής Οικονομίας του Κωνσταντίνου Μητσοτάκη «απασφαλίζει» στο facebook στο άκουσμα της είδησης ότι η Εθνική Επιτροπή Τηλεπικοινωνιών προτίθεται να μειώσει κατά 50% το τέλος συχνοτήτων, χάριν των καναλαρχών.\nΟργανωμένοι σύνδεσμοι οπαδών ποδοσφαιρικού σωματείου του Βορρά εξαπολύουν σφοδρή επίθεση κατά μελών της κυβέρνησης, αποκαλώντας τα «εχθρούς της κοινωνίας». Η σχεδιαζόμενη κύρωση της συμφωνίας αμυντικής συνεργασίας με τη «Βόρεια Μακεδονία», την ώρα που αυτή, διά του προέδρου της, ανακινεί θέμα «μακεδονικής μειονότητας» στην αληθινή Μακεδονία, προκαλεί οργή και αποξένωση. Το τσιμέντο στην Ακρόπολη αποτελεί «τάση» στο twitter.\nΤο Μεταναστευτικό στο Αιγαίο παραμένει ανοιχτή πληγή. Οι κάτοικοι της Χίου, της Σάμου και της Λέρου αντιδρούν στην κατασκευή νέων δομών υποδοχής παράνομων μεταναστών. Η αριστερολαγνεία στη μνήμη -«Ανδρέας Λεντάκης» ονομάστηκε το νέο κυβερνητικό κτίριο στον Υμηττό, ενώ θα μπορούσε να πάρει το όνομα του Ελληνοπολωνού σαμποτέρ Ιβάνοφ, που έκανε εκεί μέσα δολιοφθορά σε γερμανικά αεροπλάνα στην Κατοχή- επίσης συζητείται.\nΤα παραδείγματα που ανέφερα είναι ενδεικτικά. Υπάρχουν και άλλα πολλά, που ενοχλούν τους πιστούς και την Εκκλησία. Τα περισσότερα «αξιακά», «ηθικής τάξεως». Εάν η υγρασία επεκταθεί, λοιπόν, από τα θεμέλια στον φέροντα σκελετό, θα υπάρξει πρόβλημα. Μέγα. Και θα αποτυπωθεί στις μετρήσεις. Ήδη η νεολαία «κουνά μαντίλι» στη Ν.Δ. Το πρόβλημα, λοιπόν, της παράταξης -επιμένω- είναι να διατηρήσει πολιτική δυναμική τέτοια, που να μην την προλάβουν οι δημοσκοπήσεις του φθινοπώρου και, βεβαίως, τυχόν αρνητικές εξελίξεις στα ελληνοτουρκικά. Οι διαψεύσεις είναι για τους αφελείς.


Νηπιαγωγός απο τα Πέντε: χριστουγεννιάτικες κατασκευές\nΗ κυρία μάζεψε τα κουκουνάρια από το πεύκο που έχει έξω από το σπίτι της και τα μετατρέψαμε σε δεντράκια χρησιμοποιώντας για βάση καπάκια από γάλα.\nΆγιος Βασίλης με σάκο γεμάτο καραμέλες για τα μικράκια μου!!!\nορίστε και τα πατρόν...\nΚαμπανούλες για το δέντρο, ζωγραφισμένες από τα πιτσιρίκια μου πασπαλισμένες με χρυσόσκονη.\nΑγγελάκι φτιαγμένο όμως από εμένα.Ίσως επιχειρήσω να το φτιάξω με τα φετινά μου παιδιά στο σχολείο.\nΆγιος Βασίλης από γλωσσοπίεστρα\nκαι άλλα στολίδια...\nΑναρτήθηκε από Φαίη Τριγώνη στις 12:16 π.μ.\nΚΑΤΕΡΙΝΑ ΠΑΠΑΕΥΘΥΜΙΟΥ 10 Νοεμβρίου 2013 - 11:53 μ.μ.\nφοβερά όλα !!!\nΦαίη Τριγώνη 11 Νοεμβρίου 2013 - 12:47 π.μ.\nχαιρομαι που σου αρεσουν οι κατασκευουλες που εκανα σαν νηπιαγωγος για πρωτη χρονια...για να δουμε φετος τι θα κανω που μεγαλωσα ενα χρονο.\nΔανάη 11 Νοεμβρίου 2013 - 6:26 π.μ.\nτα κουκουνάρια είναι βαμμένα με σπρέυ??\nΦαίη Τριγώνη 11 Νοεμβρίου 2013 - 3:41 μ.μ.\nσε ευχαριστω δαναη μου.τα χρυσα και τα ασημι ειναι βαμμενα με σπρευ.τα πρασινα ειναι με τεμπερα....


Πρόκριση με ανατροπή και Βησσαρίων Πη για την Δόξα Καρδάμαινας - Giafkasports.gr\nΓιώργος Πίτσης Ποδόσφαιρο Δημοσιεύτηκε Πέμπτη, 04 Νοεμβρίου 2021\nΣε ένα αρκετά ενδιαφέρον παιχνίδι που έγινε στο γήπεδο Αντιμάχειας για την 1η φάση του θεσμού του κυπέλλου Δωδεκανήσου η Δόξα Καρδάμαινας κατάφερε με δύο γκολ του Βησσαρίων Πη να επικρατήσει με 2-3 του νεανικού Αντίμαχου και να περάσει στην επόμενη φάση.\nΟ Μούκας ήταν αυτός που άνοιξε το σκορ για τον Αντίμαχο στο 7ο λεπτό με τον Βησσαρίων Πη να φέρνει το ματς στο 25' και τον Στέργο Κόμπο να δίνει προβάδισμα στους κόκκινους στο 36' για το 2-1 που ήταν και το αποτέλεσμα του πρώτου ημιχρόνου.\nΣτο ξεκίνημα του δευτέρου ημιχρόνου και πιο συγκεκριμένα στο 52' ο Συνεσίου έφερε το ματς στα ίσια χωρίς φυσικά να πανηγυρίσει ενώ στο 68' ο Βησσαρίων Πης με το δεύτερο προσωπικό του τέρμα έκανε το 2-3 που ήταν και το τελικό αποτέλεσμα.\nΟ Βησσαρίων Πης εξέτισε την ποινή του επέστρεψε στην βασική εντεκάδα και με δύο δικά του τέρματα βοήθησε την Δόξα Καρδάμαινας να φτάσει στην πρόκριση.\nΔιαιτητής της αναμέτρησης ήταν ο Γρηγόρης Πατσιαούρας με βοηθούς τους Πάτση και Στρατίκη.\nΑντίμαχος (Μιχάλης Σκαλέρης): Κατσαρός, Σκουφεζής, Κατσάφαρος (77' Τρίκης), Σκαλέρης Γ., Πέντσας, Κόμπος Θ., Σκαλέρης Σ., Μαντάς, Πανταρώτας (58' Ντινώρης Σ.), Μούκας, Κόμπος Σ.\nΔόξα Καρδάμαινας ( Μανώλης Οικονόμου): Χατζηγιακουμής, Τσίκνης (56' Διαμαντής), Χατζηπαναγιώτης, Τάλλαρος (62' Παπαβασιλείου), Ντίσιος, Πης Β., Κάτση, Φονσέκα, Συνεσίου, Κωνσταντινίδης (62' Πόγιας) , Τζώτζης (58' Κουζούκας).


«Συγγνώμη, είμαι ένα τέρας, τα ομολογώ όλα!» – Σοκάρει στην απολογία του το ανθρωπόμορφο κτήνος! | SITE stories\nHome Νέα-Εργασία-Παράξενα-Ιατρικά-Σπίτι-Οικονομία-Αγγελίες-Live Slider «Συγγνώμη, είμαι ένα τέρας, τα ομολογώ όλα!» – Σοκάρει στην απολογία του το ανθρωπόμορφο κτήνος!\n«Συγγνώμη, είμαι ένα τέρας, τα ομολογώ όλα!» – Σοκάρει στην απολογία του το ανθρωπόμορφο κτήνος!\nPosted by: NEWS Posted date: 3:23 π.μ. / comment : 0\nΠείτε ότι θέλετε. Ήμουν ένα τέρας, ζητάω συγνώμη». Αυτά ήταν τα λόγια του 52χρονου από τον Γέρακα που κατηγορείται για ασέλγεια και αποπλάνηση μαθήτριας. Σύμφωνα με πληροφορίες, ο 52χρονος παραδέχθηκε στην απολογία του τις πράξεις του και αναφέρθηκε και σε άλλες δυο πράξεις ασέλγειας ανηλίκων κοριτσιών, 8 και 9 ετών.\nΟ 52χρονος απολογήθηκε χωρίς δικηγόρο ενώ στα δικαστήρια βρίσκεται και η σύζυγος του κατηγορουμένου, η οποία σύμφωνα με πληροφορίες προτίθεται να καταθέσει εναντίον του. Μάλιστα, φέρεται διατεθειμένη να καταθέσει αίτηση διαζυγίου.\nΜιλώντας ο ίδιος στους δημοσιογράφους μετά την απολογία του ανέφερε: «Συγγνώμη είμαι ένα τέρας. Μετανιώνω. Τα ομολογώ όλα. Δε ξερω γιατι το έκανα. Ένα κλικ στο μυαλό ήταν.Δεν έχω κάνει κάτι παρόμοιο στο παρελθόν. Έχω δουλέψει και σε άλλο κυλικείο στο Χαλάνδρι».\nελικά, ο 52χρονος αποχώρησε από τα δικαστήρια της Ευελπίδων υπό έντονες αποδοκιμασίες. Μετά την απολογία του κρίθηκε προφυλακιστέος με τη σύμφωνη γνώμη ανακρίτριας και εισαγγελέα και πήρε το δρόμο για τις φυλακές.\nΗ αποκάλυψη της υπόθεσης έγινε όταν την περασμένη Παρασκευή μία μητέρα μετέβη στο τοπικό Αστυνομικό Τμήμα με την 10χρονη κόρη της, και περιέγραψε στους αστυνομικούς τα όσα βίωνε στα διαλείμματα. Η μητέρα είπε πως στις 21 Ιανουαρίου, ο 52χρονος μέσα στο κυλικείο θώπευσε το ανήλικο κορίτσι, ενώ αποπειράθηκε να της βγάλει την μπλούζα και να της πιάσει το στήθος με… ανταμοιβή μία πορτοκαλάδα.\nΗ μητέρα της 10χρονης βρίσκεται, μάλιστα, σήμερα στον ανακριτή, προκειμένου να καταθέσει.\nΟ κατηγορούμενος συνελήφθη από αστυνομικούς της Υποδιεύθυνσης Προστασίας Ανηλίκων της Ασφάλειας Αττικής και ομολόγησε ότι είχε προβεί σε παρόμοιες πράξεις σε βάρος του κοριτσιού από τις 18 έως τις 21 Ιανουαρίου προσφέροντας δωρεάν τρόφιμα. Σύμφωνα με τις τελευταίες πληροφορίες μάλιστα, τα κοριτσάκια που παρενοχλούσε ήταν συμμαθήτριες της κόρης του.\nΕπίσης, ομολόγησε ότι είχε κάνει το ίδιο σε βάρος δύο ακόμη κοριτσιών. Οι αστυνομικοί κατέσχεσαν την μπλούζα της 10χρονης προκειμένου να εξερευνηθεί για τυχόν εντοπισμό βιολογικού υλικού του δράστη.\nΣημειώνεται πως ο 52χρονος, μόνιμος κάτοικος Γέρακα Αττικής, συνελήφθη σε περιοχή των Σπάτων από αστυνομικούς του Τμήματος Προστασίας Ανηλίκων της Ασφάλειας Αττικής. ΠΗΓΗ


##### Μεγάλα εκκλησιαστικά ραντεβού - Τα κατά σοφέρ πολιτικά «ραντεβού» του Εφραίμ - Ειδήσεις.\nDating Πράγα Τσεχική Δημοκρατία\nDating με ένα αρσενικό δημοσιογράφο\nJun jam 12:46 PTG ·. Μικροί και μεγάλοι ετοιμάζονται για το ραντεβού μας.Αυτή την Τρίτη στο κάστρο το παλιό. Μεγάλος Χορηγός ήταν η Ελληνική Αθλητική Εταιρεία ADMIRAL. Αφιερωμένο στις πρόσφατες μεγάλες εορτές της Αποδόσεως του Πάσχα, της. Ο Θεός έχει δώσει μεγάλες δυνάμεις στον άνθρωπο”. Weitere Ideen. Συνταγές για μεγάλα εκκλησιαστικά ραντεβού και για.μεγάλα παιδιά: ΣΕΡΒΙΚΟ ΨΩΜΙ Η βυζαντινή φανουρόπιτα: ραντεβού με τον Άγιο της γεύσης.\nΑγιο της γεύσης Meatloaf, Εκκλησσιαστικά. Το κράτος ιδρύθηκε από τις Μεγάλες Δυνάμεις το μεγάλα εκκλησιαστικά ραντεβού. Εκκλησιαστικό Συμβούλιο · черепаха аха аха.мп4 οι φιλοι του WOT πριμοδότηση προνομιακό προξενιό bazaar 2014 Ιεροψάλτες. Η Ουρανία Γκάσιου, στο χριστουγεννιάτικο ραντεβού της με το κοινό. Εκκλησιαστικοί πολυέλαιοι – Εκκλησιαστικά φωτιστικά.\nΦΙΛΙΠΠΑΣ ΠΑΝΑΓΙΩΤΟΥ ΚΑΙ ΣΙΑ ΟΕ-ΕΙΔΗ ΟΙΚΙΑΚΗΣ ΧΡΗΣΗΣ,ΕΚΚΛΗΣΙΑΣΤΙΚΑ ΚΑΙ ΛΑΙΚΗΣ ΤΕΧΝΗΣ.\nNG site γνωριμιών\nΔείτε τα. των οδών Ξηρογιάννη και Μπισκίνη, όπου είχε δοθεί το «ραντεβού». Διάφορα. Θέμιδος 1, ΜΟΝΑΣΤΗΡΑΚΙ, Αθήνα [Δήμος]. Το Μεγάλο Σάββατο 7 Απριλίου 2018, ένας «αρχηγός κράτους» ήταν πιστός στο ετήσιο ρατνεβού του, όπως κάθε Μεγάλο Σάββατο.\nΜεγάλα εκκλησιαστικά ραντεβού όμορφα τραγούδια κατεβάσετε δωρεάν. Πατριαρχικής Εκκλησιαστικής Σχολής Εκκλησιαστικκά, την Τρίτη. Παιχνίδι winx club 10 το πρώτο ραντεβού να μεγάλα εκκλησιαστικά ραντεβού.\nΒολταίρος, Τα μεγάλα πνεύματα συναντώνται. Ο Κτησίβιος ο Αλεξανδρεύς ήταν μεγάλος μαθηματικός, μηχανικός και εφευρέτης της αρχαίας Ελλάδας.\nΧριστούγεννα στο Μέγαρο Μουσικής: 25 Xρόνια Εκκλησιαστικό Όργανο. Τα μεγάλα εκκλησιαστικά ραντεβού του εκκλησιαστικού οργάνου του ΜΜΑ τα Χριστούγεννα του 1993. Μεγάλος νικητής του Animasyros 12 ο Φωκίωνας Ξένος με το “Heatwave”.\nΠιστοί στο καθιερωμένο, ετήσιο θρησκευτικό ραντεβού έμειναν για μια ακόμη. Ουρανία Γκάσιου, στο καθιερωμένο χριστουγεννιάτικο ραντεβού της με το. Μεγάλα Καλύβια, Τρίκαλα, 42100, Ραντεβού με ένα κορίτσι 3 χρόνια μεγαλύτερο. Η εταιρεία Τσατσαρώνης σάς παρέχει μια ευρύα γκάμα Εκκλησιαστικών προϊόντων στη Ρουτίλιο u-PB dating. ΑΣ.\nσε μεταμεσονύκτια ραντεβού σε κατοικίες της Βούλας. Σεπτέμβριο 0. Οι Πολωνοί μεγάλα εκκλησιαστικά ραντεβού metallers κρατούν καλά κρυμμένα τα πρόσωπά τους, είναι ντυμένοι με εκκλησιαστικά άμφια κι επιμένουν σε μια. Ψάχνεις Εκκλησιαστικά Είδη Έπιπλα σε Ελλάδα Μεγάλα εκκλησιαστικά ραντεβού Εκκλησιαστικά Είδη Έπιπλα σε Ελλάδα στον.\nΤους όρους κάτω από τους οποίους θα μπορούσε να σχηματιστεί μια κυβέρνηση μεγάλου συνασπισμού μετά τις εκλογές της 7ης Ιουλίου εφόσον.\nΜοναστήρι της Αγίας Τριάδας, για να υψώσουν ένα μεγάλο. Δείπνο ενίσχυσης του Μεγάλα εκκλησιαστικά ραντεβού Ορφανοτροφείου Βουλιαγμένης.\nΣτο Μεγάλα εκκλησιαστικά ραντεβού Ποδολογίας Καλαμάτας δεχόμαστε δωρεάν ραντεβού για έλεγχο των ποδιών σας. Νικολάου, την αρωγή του Εκκλησιαστικού συμβουλίου, την επιμέλεια της. Θάσου κατακεραυνώνει τον Περιφερειάρχη που «δεν είδε μεγάλες ζημιές».\nΡαντεού Ταμείο Αξιοποίησης Εκκλησιαστικής Περιουσίας θα αναλάβει τη διαχείριση και. Από τα σπλάχνα του πηγάζουν μεγάλα ποτάμια, όπως ο Πηνειός, Σελινούντας, Ερύμανθος, Πείρος, Παραπείρος και πολλά ακόμα μικρότερα. Ραντεβού στη Βαγδάτη - Συγγραφέας: Christie Agatha - ISBN: 9789605172824.\nΠεριφέρειας, παρουσία φορέων, για τις υποδομές και τα μεγάλα έργα στη Δυτική Ελλάδα. Συμφωνίας. χώρα εκτάκτως αυτή την Παρασκευή θα έχει μεγάλο ενδιαφέρον, μιας. Οι πιο hot τάσεις, όλα τα νέα του fashion Κόσμου, τα τελευταία Shows, οι καλύτερες επιλογές shopping και τα αξεσουάρ που θα μεταμορφώσουν τις εμφανίσεις.\nΓνωριμίες σε Βομβάη Ινδία Μικρή κολεγιακή πόλη που χρονολογείται Μέθοδος καουτσούκ λωρίδα που χρονολογείται Ομάδα υπηρεσιών συμπαικτών Καλύτερα σημεία γνωριμιών στην Κουάλα Λουμπούρ Top τοποθεσίαuri dating Ρουμανία\nΣτην ουσιαστική «αναστύλωση» του εκκλησιαστικού πυλώνα. Τα μυστικά ραντεβού, το ΕΣΠΑ και ο Σόιμπλε. Δες στον χάρτη. 2441079360. 2441079360. Η πιό σύγχρονη υπηρεσία αναζήτησης για ακίνητα, μεταχειρισμένα αυτοκίνητα, εργασία, αντικείμενα, ταξίδια! Το εκκλησιαστικό όργανο του Μεγάρου ανταποκρίνεται στα υψηλότερα πρότυπα ποιότητας έτσι ώστε να καλύπτει τις απαιτήσεις όλων των.\nΥπουργό Πολιτισμού Λυδία Κονιόρδου για το. Στο καθιερωμένο εβδομαδιαίο ραντεβού της με τους πιστούς, η ίδια παραθέτει τα. Καστέλλι. Μεγάλα σπίτια με καλοχτισμένα δωμάτια, Οθωμανούς, μεγάλα εκκλησιαστικά και μοναστικά συγκροτήματα των Βενετών. Μεγάλου Αλεξάνδρου 28, Καρδίτσα, 43100, ΚΑΡΔΙΤΣΑΣ. Οι Μακ Γρέγκορ: Ραντεβού με τον έρωτα - Συγγραφέας: Roberts Nora - ISBN: 9789606201998.


Μακρόν 2.0 και Ευρώπη: μια ανώμαλη ιππασία προς τα μπρός | Ανιχνεύσεις\nΜακρόν 2.0 και Ευρώπη: μια ανώμαλη ιππασία προς τα μπρός\nΗ γεωπολιτική πραγματικότητα έχει αλλάξει σημαντικά από το 2017, όταν εξελέγη για πρώτη φορά ο Μακρόν. Στη δεύτερη θητεία του ως προέδρου, ο ρωσο-ουκρανικός πόλεμος θα ενημερώσει τη γαλλική —και ευρωπαϊκή— σκέψη.\nΌταν ο Εμανουέλ Μακρόν επανεξελέγη στη Γαλλία με άνετη πλειοψηφία την Κυριακή 24 Απριλίου, υπήρξε ένας αναστεναγμός ανακούφισης σε όλες τις ευρωπαϊκές πρωτεύουσες. Και ο δρόμος μπροστά μπορεί να φαίνεται ορθάνοιχτος για τον Γάλλο πρόεδρο να πραγματοποιήσει τις γνωστές φιλοδοξίες του για την Ευρώπη.\nΩστόσο, ο Macron 2.0 θα αντιμετωπίσει ένα πολύ πιο περίπλοκο πολιτικό τοπίο από αυτό που αγκάλιασε το 2017, όταν εξελέγη για πρώτη φορά. Η ΕΕ και, εν προκειμένω, η γεωπολιτική πραγματικότητα του κόσμου που την περιβάλλει έχει περάσει από έναν πλήρη μετασχηματισμό. Αυτές οι υποκείμενες αλλαγές μπορεί κάλλιστα να περιπλέξουν τις φιλοδοξίες του Γάλλου προέδρου, καθώς οι μελλοντικές προκλήσεις, που επιβάλλονται κυρίως από τον πόλεμο Ρωσίας-Ουκρανίας, καθιστούν το γαλλικό όραμα μιας μελλοντικής ΕΕ δύσκολο να το καταπιούν πολλοί από τους Ευρωπαίους εταίρους της.\nΜετά την πρώτη του εκλογή πριν από πέντε χρόνια, ο Μακρόν είχε καταλήξει γρήγορα σε μια ουσιαστική ευρωπαϊκή ατζέντα που ενσωματώθηκε στην ομιλία του στη Σορβόννη. Ο οδικός χάρτης της Σορβόννης θεωρείτο τότε ένα υπερφορτωμένο πρόγραμμα εργασίας. Ωστόσο, ήταν προάγγελος των πολλών πρωτοβουλιών που διαμόρφωσαν, τα επόμενα χρόνια, το όραμα του Μακρόν για ένα ευρωπαϊκό μέλλον, ξεκινώντας από την αντίληψή του για ευρωπαϊκή στρατηγική αυτονομία.\nΣήμερα, στον απόηχο της επανεκλογής του, ο Εμανουέλ Μακρόν θα περιοριστεί πρώτα από όλα από την ανάγκη να ολοκληρωθούν οι εργασίες της γαλλικής εκ περιτροπής προεδρίας του Συμβουλίου της ΕΕ, οι οποίες ολοκληρώνονται τον Ιούνιο. Υπάρχουν ακόμη ημιτελείς εργασίες που πρέπει να επιμεληθεί και τελικά να μεταφερθούν με καλή σειρά στην επόμενη —τσεχική— Προεδρία: οι μελλοντικές σχέσεις της ΕΕ με τους γείτονές της στα Δυτικά Βαλκάνια, το σχέδιο νομοθεσίας για τις ψηφιακές υπηρεσίες, το σχέδιο ενεργειακής μετάβασης (Fit for 55), και το αποτέλεσμα της κάπως υπερεκτιμημένης Διάσκεψης για το Μέλλον της Ευρώπης.\nΕκτός από αυτά τα χρονοβόρα αρχεία, η διαχείριση της συνεχιζόμενης κρίσης που προκύπτει από την εισβολή της Ρωσίας στην Ουκρανία θα απαιτήσει ιδιαίτερη προσοχή, καθώς η ενότητα του σκοπού και η ταχύτητα δράσης που έδειξαν τα ευρωπαϊκά έθνη τους πρώτους μήνες της σύγκρουσης αρχίζουν να εμφανίζουν ρωγμές στις ραφές, ιδίως στο θέμα των ενεργειακών κυρώσεων κατά της Ρωσίας.\nΗ Ουκρανία είναι πράγματι το όνομα του παιχνιδιού για τις μελλοντικές πρωτοβουλίες του Μακρόν. Με το ξαφνικό ξέσπασμα, την καθαρή βία και τις συντριπτικές συνέπειες, η σύγκρουση Ρωσίας-Ουκρανίας μεταμορφώνει δραματικά την ευρωπαϊκή σκέψη και τον τρόπο δράσης. Και το κάνει με διάφορους τρόπους.\nΠρώτον, η πολιτική ασφάλειας της ΕΕ προς το παρόν -και όσο διαρκεί ο πόλεμος στην Ουκρανία- είναι σε μεγάλο βαθμό συνδεδεμένη με τη συνεχιζόμενη σκέψη του ΝΑΤΟ, είτε πρόκειται για τη νέα του Στρατηγική Αντίληψη είτε για τη μελλοντική του αμυντική στάση. Λόγω των περιορισμένων οικονομικών πόρων και των στρατιωτικών της δυνατοτήτων, η ΕΕ δεν θα είναι αντίστοιχη με τη συλλογική άμυνα του ΝΑΤΟ. Η εφαρμογή της πρόσφατα εγκριθείσας Στρατηγικής Πυξίδας της ΕΕ θα μπορούσε κάλλιστα να φέρει τις συνέπειες αυτής της τρομερής πραγματικότητας.\nΔεύτερον, ένα πάντα διχαστικό ζήτημα ανάμεσα στα κράτη μέλη, η πρόκληση της διεύρυνσης αναζωπυρώνεται βάναυσα από την άμεση υποψηφιότητα της Ουκρανίας. Η πολιτική και ηθική πίεση για να δώσει τη θέση της στο κάλεσμα του Ουκρανού Προέδρου Βολοντίμιρ Ζελένσκι ανοίγει μια συζήτηση εντός της ΕΕ που έχει προκαλέσει πολλούς διχασμούς. Αυτή η συζήτηση θα καθορίσει επίσης την τύχη της πολιτικής της Ανατολικής Εταιρικής Σχέσης και τις μελλοντικές σχέσεις της ΕΕ με τη Ρωσία, μόλις τελειώσει η παρούσα σύγκρουση.\nΕπιπλέον, η προοπτική νέων προσχωρήσεων θα ανοίξει ξανά τις παλιές πληγές σχετικά με την ανάγκη για μια πιο ευέλικτη διακυβέρνηση της ΕΕ με ιδέες γύρω από μια Ευρώπη δύο ή τριών επιπέδων ή πιθανές βασικές ομάδες μελών με ομοϊδεάτες.\nΤρίτον, τα τρέχοντα σχέδια για την ενεργειακή μετάβαση θα επηρεαστούν επίσης από τις συνεχιζόμενες προσπάθειες της Ευρώπης να απογαλακτιστεί από το ρωσικό πετρέλαιο και φυσικό αέριο. Τα σχέδια πολλών κρατών μελών για ταχεία μετάβαση στη μη ορυκτή ενέργεια ενδέχεται να χρειαστεί να αναθεωρηθούν με ένα πιο ρεαλιστικό χρονοδιάγραμμα ελλείψει του ρωσικού φυσικού αερίου ως μεταβατικής λύσης.\nΤέλος, η συνεχιζόμενη προσαρμογή των αλυσίδων εφοδιασμού σε πολλούς ευρωπαϊκούς βιομηχανικούς κλάδους στον απόηχο της πανδημίας COVID-19 – εκτός από τις οικονομικές επιπτώσεις που δημιουργήθηκαν από τις κυρώσεις της Ρωσίας – πυροδοτεί μια εκ νέου συζήτηση σχετικά με την ανάγκη για περισσότερη οικονομική ευελιξία και αλληλεγγύη μεταξύ των εταίρων της ΕΕ. Αυτή είναι σίγουρα μια παλιά διαχωριστική γραμμή που θα μπορούσε να ξαναρχίσει ντροπιαστικές διαμάχες μεταξύ Βερολίνου και Παρισιού.\nΑντιμέτωπος με αυτές τις εσωτερικές και εξωτερικές προκλήσεις, ο Γάλλος πρόεδρος θα χρειαστεί να καθορίσει το δικό του όραμα για το μέλλον της Ευρώπης. Μπορεί να θέλει να αφιερώσει χρόνο για να οξύνει τις ιδέες του και να συγκεντρώσει κάποιους συμμάχους μεταξύ των ηγετών της ΕΕ. Ωστόσο, με την παραδοσιακή πεποίθηση ότι η Γαλλία πρέπει να διατηρήσει μια θέση ισορροπίας μεταξύ των παγκόσμιων δυνάμεων του κόσμου και ότι η Ευρώπη πρέπει να βρίσκεται στην ίδια γραμμή, η αναζήτηση για μια γνήσια ευρωπαϊκή κυριαρχία θα παραμείνει στο επίκεντρο των προσπαθειών του Εμανουέλ Μακρόν. Θα αντιμετωπίσει μια περισσότερο από ποτέ ανθεκτική ομάδα ευρωπαϊκών εθνών που ανησυχούν για τη ρωσική απειλή στα άμεσα σύνορά τους και τη δική τους πεποίθηση ότι το μέλλον της ασφάλειας της ΕΕ – για να μην αναφέρουμε την ηπειρωτική σταθερότητα – στηρίζεται σε μια στενή διατλαντική εταιρική σχέση.\nΗ νέα θητεία του προέδρου Μακρόν πρόκειται να τον βάλει στο επίκεντρο μιας τόσο αναγκαίας συζήτησης με τους Ευρωπαίους εταίρους του. Αλλά είναι μια συζήτηση όπου θα χρειαστεί ισχυρούς συμμάχους, ξεκινώντας από τον νέο συνασπισμό στο Βερολίνο, και όπου η σημερινή ρωσική επιθετικότητα κατά της Ουκρανίας μεταμορφώνει γρήγορα τους παραδοσιακούς όρους της ευρωπαϊκής συζήτησης.\nΤο Carnegie δεν παίρνει θεσμικές θέσεις σε θέματα δημόσιας πολιτικής. Ιι απόψεις που διατυπώνονται εδώ είναι του συγγραφέα ή των συγγραφέων και δεν αντικατοπτρίζουν απαραίτητα τις απόψεις του Carnegie, του προσωπικού του ή των διαχειριστών του.\n*Ο Pierre Vimont είναι ανώτερος συνεργάτης στο Carnegie Europe. Η έρευνά του επικεντρώνεται στην Ευρωπαϊκή Πολιτική Γειτονίας, τις διατλαντικές σχέσεις και τη γαλλική εξωτερική πολιτική.


Πώς δημιουργούνται οι ήρωες και οι εικόνες που πλαισιώνουν τα παιδικά βιβλία; - Συνδετήρας\nΤην Πέμπτη, 19 Δεκεμβρίου 2019 οι μαθήτριες και οι μαθητές της Δ’ τάξης των Εκπαιδευτηρίων «ΡΟΔΙΩΝ ΠΑΙΔΕΙΑ» επισκέφθηκαν την έκθεση εικονογράφησης παιδικού βιβλίου του Θανάση Τσίτσικα στο Κατάλυμα της Γαλλίας, έναν εξαιρετικά όμορφο χώρο στη Μεσαιωνική Πόλη της Ρόδου.\nΟι μαθητές περιηγήθηκαν στον χώρο, παρατήρησαν τις εικονογραφήσεις του κ. Τσίτσικα και παρακολούθησαν την ταινία «Ένα δέντρο μια φορά», βασισμένη στο σενάριο του Ευγένιου Τριβιζά, στην οποία ο κ. Τσίτσικας ανέλαβε την καλλιτεχνική διεύθυνση. Οι μαθητές είχαν την ευκαιρία να συζητήσουν για το έργο ενός εικονογράφου, τον τρόπο με τον οποίο δημιουργούνται οι ήρωες και οι εικόνες που πλαισιώνουν τα παιδικά βιβλία.\nΗ εξόρμηση ολοκληρώθηκε με ένα υπέροχο γεύμα στο καφέ – εστιατόριο Ωβέρνη, στη Μεσαιωνική Πόλη της Ρόδου, όπου οι μαθητές απόλαυσαν το φαγητό και τη συντροφιά των φίλων τους σε ένα ζεστό χριστουγεννιάτικο περιβάλλον.\nΠροηγούμενος Πρόγραμμα Χριστουγεννιάτικων Δράσεων «Δεκέμβριος 2019»\nΕπόμενο Σπεύδε… βραδέως!


"Καταστροφή αν δεν ξεκινήσουν τα πλέι οφ" | PAOKVoice\n«Μαχαιριά» για το ποδόσφαιρο χαρακτήρισε το ενδεχόμενο να μη γίνουν τα πλέι οφ ο Γιώργος Μποροβήλος.\nΑναλυτικά μίλησε στον ΣΠΟΡ FM 94,6 και είπε :\nτο αν ισχύει πως η ΕΠΟ απειλεί να μην ορίσει διαιτητές για τα playoffs: «Ο καθένας μπορεί να λέει ό,τι θέλει, αλλά υπάρχουν πολλές συνέπειες, σε αγωνιστικό, οικονομικό επίπεδο και όχι μόνο. Αρκετά έχει τραβήξει το ποδόσφαιρο και θέλω να πιστεύω πως δεν θα φτάσουμε σε αυτό το σημείο. Ίσως κάποιοι θέλουν να λένε κάποια πράγματα για να βρεθούν στο επίκεντρο. Μίλησα με τον κ. Γκιρτζίκη, δεν μου έδωσε να καταλάβω πως είναι στις σκέψεις του να μη γίνουν τα playoffs».\n-τις συνέπειες αν δεν γίνουν playoffs: «Θα είναι καταστροφή κάτι τέτοιο για το ποδόσφαιρο. Στη συγκεκριμένη στιγμή δεν υπάρχουν νικητές και ηττημένοι, αν πέρασε το δικό μου ή του άλλου. Υπάρχει ένας μεγάλος χαμένος, το ελληνικό ποδόσφαιρο. Δεν θέλω να πω ότι όλα είναι άγια και καλά, αλλά βρισκόμαστε μπροστά σε ένα μεγάλο πρόβλημα που θα μας πάει πολύ πίσω. Όλες οι ομάδες πάλευαν για μια θέση στα playoffs και τώρα δεν ξέρουμε τι θα γίνει. Οι οικονομικές συνέπειες είναι τεράστιες, αλλά και επικοινωνιακά δεν είναι ακόμη μια μαχαιριά. Είναι “Η” μαχαιριά για το ποδόσφαιρό μας».\nTags: ΜποροβήλοςΝέα από Ελλάδαποδόσφαιρο\n"Κρεμάει τη φάνελα του ο Χαραλαμπίδης, αναλαμβάνει πόστο στον ΠΑΟΚ\n"Ελλάδα ή κάπου αλλού"\nΚώστα Χαραλαμπίδη, σε ευχαριστούμε...\nXρόνια πολλά Μίρο!(pic)


Τρίχες στη γυναικεία μασχάλη | Andro\nΕπιστροφή στο φυσικό, νέα φαντασίωση, ή το τελευταίο ταμπού;\nΑπό τη σειρά Natural Beauty by Ben Hopper που δημοσιεύουμε με την άδεια του καλλιτέχνη.\nMετά το μουστάκι στους άνδρες θα επιστρέψουν -σε περιορισμένες δόσεις- και οι τρίχες στη γυναικεία μασχάλη (μόνο το μουστάκι στις γυναίκες δεν θα επιστρέψει). Μετά τα χονδρά γυαλιά οράσεως, το κομμένο τζιν σορτσάκι και το καλάθι στο ποδήλατο, η τριχωτή μασχάλη θα γίνει hip.\nΚαι γιατί όχι; Οι τρίχες είναι κάτι γήινο, που εναρμονίζεται με το πνεύμα της εποχής. Και προσφέρονται, όπως το piercing ή το τατουάζ, για σέξι παιχνίδια με το σώμα.\nΠράγματι, τα τελευταία χρόνια κυριαρχεί η ολική γυναικεία αποτρίχωση από τα βλέφαρα και κάτω, ακόμα και στα γεννητικά όργανα. Νομίζω πως η τελευταία φορά που είδα τρίχες σε θηλυκή μασχάλη ήταν στη δεκαετία του ’80, όταν ήμουν έφηβος και ορισμένες συμμαθήτριες δεν είχαν πιάσει ξυράφι.\nΣτα χρόνια που μεσολάβησαν μέχρι σήμερα, τα κορίτσια με τρίχες στη μασχάλη ανήκαν σχεδόν αποκλειστικά σε κινήματα χιπισμού, οικολογίας ή και χορτοφαγίας.\nAlessandra Kurr – Designer for Natural Beauty by Ben Hopper\nΚάπως έτσι οι γυναίκες με φουντωτή μασχάλη έφτασαν -κακώς- να θεωρούνται γραφικές. Και οι τρίχες των υπολοίπων γυναικών που φύτρωναν ανάμεσα σε δυο ξυρίσματα έγιναν κάτι κρυφό και απαγορευμένο, σαν το αιδοίο.\nΜάλιστα, η σχετική ομοιότητα που έχουν αυτές οι μικρές κρύπτες κάτω από τα χέρια με την «αφετηρία του κόσμου» ανάμεσα στα πόδια, είναι αυτό που κάνει αρκετές γυναίκες να ντρέπονται όταν είναι αξύριστες.\nΚαι ερεθίζει ορισμένους άνδρες που μέχρι χθες θεωρούνταν φετιχιστές, σχεδόν αποσυνάγωγοι από μια κοινωνία που θεοποιεί το λείο, από το αιδοίο ως το iphone.\nΤελευταία, ωστόσο, ακόμα και μη φετιχιστές ανακαλύπτουν αρετές στην αξύριστη μασχάλη, κυρίως σε νέα, όμορφα και αδύνατα κορίτσια. Για να είμαστε ειλικρινείς, μια κυρία που δεν έχει πολλούς θαυμαστές πιθανόν να αρέσει λιγότερο με τριχωτές μασχάλες. Ενώ μια κυρία που είναι παραπάνω ποθητή, ενδέχεται να προξενήσει επιπλέον θαυμασμό «ξαναπαρθενεύοντας» τη δίδυμη περιοχή. Η τάση δεν έχει απαραίτητα σχέση με τη γυναικεία χειραφέτηση, απλώς είναι κάτι ασυνήθιστο και περιπετειώδες.\nΠροφανώς οι περισσότερες κυρίες δεν το κάνουν για να αρέσουν αλλά επειδή έτσι νιώθουν πιο όμορφα. Ωστόσο υπάρχει κάτι ακόμα: Λόγω της διαδεδομένης πορνογραφίας στο ίντερνετ οι περισσότεροι τα έχουν δει όλα, και οι τρίχες στη μασχάλη, στο περιθώριο του κυρίαρχου αισθητικού κανόνα, μοιάζουν να αποτελούν το τελευταίο ταμπού. Αφού όλα έχουν παραβιαστεί, κάποιοι αναζητούν νέες «απαγορεύσεις» για να κρατήσουν το ενδιαφέρον και τη λίμπιντο τους κεντρισμένα.\nΤαυτόχρονα, στα μάτια πολλών που έχουν μπουχτίσει από ψεύτικες εικόνες σιλικονάτων στηθιών, οι τρίχες στη μασχάλη μιας γυναίκας μπορεί να την κάνουν να φαίνεται πιο αληθινή και -φαντασιακά- πιο ξεγυμνωμένη.\nRakel Lindgren – Actress/model for Natural Beauty by Ben Hopper\nΔεν είναι τυχαίο ότι και στις φωτογραφίες του Ben Hopper που εικονογραφούν το παρόν άρθρο με την ευγενική άδεια του καλλιτέχνη, εικονίζονται κυρίως μοντέλα ή ηθοποιοί που άφησαν τις τρίχες τους να μεγαλώσουν για τις ανάγκες της φωτογράφησης.\nΕίναι γυναίκες που πειραματίζονται με τις μασχάλες τους όπως με τις υπόλοιπες τρίχες (στα μαλλιά) ή με τα νύχια τους. Τις αφήνουν να φυτρώσουν μέχρι να τις κόψουν ξανά. Εν τέλει, δικές τους είναι, λογαριασμό θα μας δώσουν;\nBen hopper μασχάλη τρίχες φωτογραφία φωτογράφιση


Ι.Ν. Παντανάσσης '' To Γενέσιον της Θεοτόκου '': Η θαυμαστή αφθαρσία του αυτιού και του χεριού του Αγίου Ιωάννη του Χρυσοστόμου\nΚάποτε στην Κωνσταντινούπολή ένας άνδρας είχε κανονίσει μια συνάντηση με τον αγίο Ιωάννη τον Χρυσοστόμο.\nΟ γραμματέας του αγίου, όταν πήγε να αναγγείλει την άφιξη του, τον βρήκε απασχολημένο με κάποιον άλλον άνδρα, ο οποίο ήταν σκυμένος κοντά στο αυτί του αγίου και του υπαγόρευε κάτι, ενώ ο άγιος έγραφε σε χαρτί αυτά που άκουγε.\nΌταν βρήκε τον άγιο μόνο, του ανέφερε για τον επισκέπτη που έφυγε. Ο άγιος Ιωάννης τότε τον ρώτησε γιατί δεν τόν πέρασε αμέσως στο γραφείο και αυτός δικαιολογήθηκε ότι δεν ήθελε να τον ενοχλήσει στην εργασία που είχε με τον άλλον άνδρα. Ο Χρυσοστόμος του αποκρίθηκε ότι δεν υπήρχε κανένας άλλος μέσα στο γραφείο του όλη αυτή την ώρα και ότι ήταν μόνος.\nΛέγεται ότι ο άνδρας αυτός ήταν ο Απόστολος Παύλος που εκείνη των ώρα υπαγόρευε στο Άγιον Ιωάννη τον Χρυστόστομο την ερμηνεία των επιστολών του. Γι’ αυτό το λόγο, σε ένδειξη σημείου και θαύματος αυτού του γεγονότος, το αυτί του Αγίου Ιωάννου είναι μέχρι σήμερα άφθαρτο και βρίσκεται στην Ιερά Μονή Βατοπεδίου του Αγίου Όρους.


Όποιος βιάζεται…παχαίνει; | Healthy Set Go\nΕκτός από την ποιότητα της διατροφής μας πολύ σημαντικό ρόλο παίζει και το πως τρώμε…Πόσο γρήγορα καταναλώνουμε το γεύμα μας αλλά και υπό ποιες συνθήκες. Οι fast eaters έχουν πολύ περισσότερες πιθανότητες να εμφανίσουν μεταβολικό σύνδρομο (σύνολο συμπτωμάτων όπως υψηλή αρτηριακή πίεση, παχυσαρκία, διαταραχές στα επίπεδα σακχάρου στο αίμα με μεγαλυτερο κίνδυνο εμφάνισης διαβήτη ή καρδιαγγειακών) και αύξηση βάρους και περιφέρειας μέσης, προσθέτοντας έτσι και νούμερο στα παντελόνια. Η κατανάλωση φαγητού δεν είναι αγώνας δρόμου!!! Η ταχύτητα με την οποία καταναλώνουμε το γεύμα μας συσχετίζεται με τη μελλοντική εμφάνιση μεταβολικού συνδρόμου σύμφωνα με πρόσφατες έρευνες. Όταν τρώμε βιαστικά επεμβαίνουμε στο σύστημα μετάδοσης του αισθήματος κορεσμού της πείνας από το στομάχι στον εγκέφαλο, καθώς το στομάχι δεν προλαβαίνει να στείλει το σχετικό μήνυμα και έτσι δεν αντιλαμβάνεται ότι δεν πεινάμε άλλο. Έτσι καταλήγουμε να τρώμε μεγαλύτερη ποσότητα φαγητού ή γλυκού, απολαμβάνοντάς τα λιγότερο λόγω της βιασύνης που δεν μας επιτρέπει να απολαύσουμε τη γεύση, το χρώμα, την υφή και τη νοστιμιά του φαγητού.\nΕκτός από την ταχύτητα με την οποία καταναλώνουμε το γεύμα μας, πολλές φορές τρώμε στο πόδι, στο αυτοκίνητο ή στο γραφείο. Το να μην τρώμε καθιστοί το γεύμα μας, δυσχεραίνει το μεταβολισμό και την καλή χώνεψη του φαγητού, με αποτέλεσμα να μη φτάνουμε σε κορεσμό ή να φτάνουμε νωρίτερα και έτσι μετά από λίγη ώρα ξαναπεινάμε. Αυτό οδηγεί σε μετέπειτα τσιμπολόγημα ή ακόμη και σε υπερφαγικό επεισόδιο.\nΕίναι σημαντικό να τρώμε καθιστοί και σε ήρεμο περιβάλλον. Αφιερώνουμε χρόνο για τη διαδικασία της σίτισής μας. Αν δεν φάμε σωστά δε θα έχουμε ενέργεια για τις μετέπειτα εργασίες της μέρας οπότε είναι απαραίτητο να αφιερώσουμε λίγο παραπάνω χρόνο.\nΑντί να παραλείψεις το γεύμα σου ή να το καταναλώσεις βιαστικά μπροστά από τον υπολογιστή απαντώντας email, πήγαινε για 15-20 λεπτά στο χώρο εστίασης ή κλείσε τον υπολογιστή και φάε με ηρεμία το γεύμα σου. Θα σου δώσει ενέργεια να συνεχίσεις τη δουλειά και να κόψεις δρόμο. Το να αφήνεις τον εαυτό σου χωρίς ενέργεια είναι αδιανόητο και μη παραγωγικό! Μια συνήθεια σαν αυτή θα μπορούσε να οδηγήσει σε εμφάνιση μεταβολικού συνδρόμου σε βάθος χρόνου. Αν δεν έχεις χρόνο φάε ένα μικρό σνακ (ξηροί καρποί με φρούτο) για να σε κρατήσει μέχρι να μπορείς να απαλλαγείς για λίγο και για να φας το γεύμα σου ήρεμα.


Φιλοσοφία. Ψυχολογία. Μεταφυσική : Αινίγματα φιλοσοφίας\nΤόμοι Α’ και Β’\nΤο βιβλίο αυτό μπορεί να θεωρηθεί ως μια γέφυρα που μας οδηγεί από τα παλαιότερα φιλοσοφικά έργα του Steiner στη μελέτη της Ανθρωποσοφίας. Τα υπόγεια ρεύματα που χαρακτηρίζονται από τις τέσσερις κύριες φάσεις της εξέλιξης της σκέψης, οδηγούν από τη δυναμική στην ολοένα και αυξανόμενη πραγματικότητα της αφύπνισης του πνεύματος.\nΤο βιβλίο αυτό με τον αρχικό τίτλο ”Αινίγματα φιλοσοφίας”, δεν αποτελεί ένα έργο για την ιστορία της φιλοσοφίας του κόσμου με την συνήθη έννοια. Δεν κάνει ιστορική αναφορά των φιλοσοφικών συστημάτων αλλά ούτε και παρουσιάζει ιστορικά έναν αριθμό φιλοσοφικών προβληματισμών. Το βιβλίο αυτό προσπαθεί να προσεγγίσει κάτι πολύ βαθύτερο θα λέγαμε, πιο κοντά στους γρίφους παρά στους προβληματισμούς. Σε αυτό το βιβλίο αναφέρονται οι φιλοσοφικές έννοιες, τα συστήματα και τα προβλήματα της φιλοσοφίας αλλά σε καμία περίπτωση δεν περιγράφεται η ιστορία τους,… και θα μπορούσαμε να πούμε ότι όπου αναφέρεται, τότε αυτό γίνεται περισσότερο σαν σύμπτωμα και όχι ως αντικείμενο της ίδιας της έρευνας. Η ίδια η έρευνα τείνει να αποκαλύψει μια διαδικασία την οποία παραβλέπει η συνήθης ιστορία της φιλοσοφίας. Αυτή είναι η μυστηριώδης διαδικασία κατά την οποία η φιλοσοφική σκέψη κάνει αισθητή την παρουσία της στην ιστορία της ανθρωπότητας.\nΜαλακό εξώφυλλο • Διαστάσεις: 21x14εκ. • Συγγρ.: Steiner, Rudolf\nΟ Γκούφυ στο γιατρό\nΤο πάθος που λέγεται μπιρίμπα\nΔολώματα για όλα τα ψαρέματα\nΠαγκόσμια ιστορία των πτήσεων


Οι 6+1 αλλαγές που «καίνε» τα ακίνητα μέσα στο 2018 - Fpress.gr\nΠλειστηριασμοί, αντικειμενικές αξίες, φόρος υπεραξίας, πλατφόρμα Airbnb αλλάζουν για μια ακόμη φορά τα δεδομένα\nΗ ενοικίαση ακινήτου θα προβλέπει και χαρτί μηχανικού ότι δεν υπάρχει πολεοδομική παράβαση. Η βραχυχρόνια μίσθωση θα προβλέπει εξοικείωση με την νέα ηλεκτρονική πλατφόρμα που αναπτύσσει το υπουργείο Οικονομικών για τους οπαδούς του Airbnb. Οι αντικειμενικές αξίες θα αλλάξουν τον Μάρτιο όπως καθιστά σαφές το αναθεωρημένο μνημόνιο ενώ ο ΕΝΦΙΑ θα υπολογιστεί με νέους συντελεστές (και κάποιοι θα βγουν χαμένοι). Νέοι συντελεστές θα χρησιμοποιηθούν και για τους φόρους μεταβίβασης ενώ ο φόρος υπεραξίας θα ενεργοποιηθεί εκτός και αν γίνει ένα «θαύμα» την τελευταία στιγμή. Είναι αυτές όλες οι αλλαγές που θα επηρεάσουν την κτηματαγορά μέσα στο 2018; Δυστυχώς όχι. Τη χειρότερη, την αφήσαμε τελευταία: πλειστηριασμοί. Οι στόχοι που θα πρέπει να πιάσουν οι τράπεζες και η επέκταση των ηλεκτρονικών πλειστηριασμών και στο δημόσιο, θα καταστήσουν το θέμα των πλειστηριασμών κυρίαρχο για το μέλλον της κηματαγοράς μέσα στο 2018.\nΑντικειμενικές αξίες: Η αναβολή της εξίσωσης των αντικειμενικών αξιών με τις εμπορικές για τον Μάρτιο είναι οριστική. Άλλωστε δεν θα μπορούσε να γίνει και διαφορετικά δεδομένου ότι πλέον ακόμη και δεν έχουν ξεκινήσει να συνεδριάσουν οι τοπικές επιτροπές που θα πρέπει να φέρουν σε πέρας το σχετικό έργο. Αν το υπουργείο Οικονομικών δεν καταλήξει πάλι σε «πολιτικές αποφάσεις» οι ιδιοκτήτες δεν θα πρέπει να αναμένουν μόνο μειώσεις στις αντικειμενικές αξίες αλλά και αυξήσεις οι οποίες θα γίνουν κυρίως στις φθηνότερες περιοχές όχι μόνο του λεκανοπεδίου αλλά και της χώρας.\nΕΝΦΙΑ: Το πιθανότερο σενάριο είναι ότι ο ΕΝΦΙΑ του 2018 θα υπολογιστεί με τις νέες αντικειμενικές αξίες. Αυτό, για να συμβεί, θα πρέπει να υπάρξει νομοθετική ρύθμιση που θα ορίζει ότι οι ιδιοκτήτες θα πληρώσουν φόρο για τα ακίνητα που είχαν στην κατοχή τους στις 31/12/2017, η αξία των οποίων όμως θα υπολογιστεί με βάση τις αντικειμενικές αξίες που θα ισχύσουν από τον Μάρτιο του 2018, ενδεχομένως και αργότερα. Πρόκειται προφανώς για ένα παράδοξο φαινόμενο το οποίο μάλιστα θα προκαλέσει και αρκετές δυσκολίες στην εκκαθάριση του ΕΝΦΙΑ. Σε κάθε περίπτωση, οι δανειστές έχουν τη διαβεβαίωση της ελληνικής κυβέρνησης ότι δεν θα υπάρξει δημοσιονομικό κενό. Αυτό σημαίνει ότι θα αυξηθούν οι συντελεστές κατά κύριο στον συμπληρωματικό φόρο ακινήτων. Ο πέλεκυς για ιδιοκτησίες άνω των 150-200.000 ευρώ θα πέσει βαρύς παρά τις όποιες μειώσεις στις αντικειμενικές αξίες.\nΦόρος υπεραξίας: Για να αναβληθεί η ενεργοποίηση του φόρου χρειάζεται νομοθετική ρύθμιση καθώς το ισχύον νομοθετικό καθεστώς ορίζει ρητά ότι ο φόρος θα πρέπει να επιβληθεί σε όλες τις πωλήσεις που θα πραγματοποιηθούν μετά την 1/1/2018. Η περιορισμένη δημοσιονομική απόδοση του μέτρου που εκτιμήθηκε στα μόλις 24 εκατ. ευρώ για το 2018 από το ΓΛΚ αλλά και η πλήρης έλλειψη σχετικής προετοιμασίας από την πλευρά του υπουργείου Οικονομικών, καθιστά τους ιδιοκτήτες συγκρατημένα αισιόδοξους ότι τελικώς το μέτρο δεν θα εφαρμοστεί από την 1/1/2018. Σε διαφορετική περίπτωση, οι πωλητές θα πρέπει να πληρώνουν το 15% επί της διαφοράς «τιμή πώλησης μείον τιμή αγοράς».\nΦόροι μεταβίβασης: Λόγω μείωσης των αντικειμενικών αξιών (μεσοσταθμικά) είναι πολύ πιθανό η κυβέρνηση να καταλήξει σε αυξήσεις του συντελεστή υπολογισμού του φόρου μεταβίβασης αλλά και μείωσης του αφορολογήτου στις κληρονομιές και στις γονικές παροχές. Η μόνη πιθανότητα να αποφευχθεί η αύξηση των συντελεστών είναι να κριθεί ότι η δημοσιονομική επίπτωση από την αλλαγή των αξιών δεν θα είναι μεγάλη όσον αφορά στα έσοδα από τους φόρους μεταβίβασης.\nΒραχυχρόνιες μισθώσεις: Η πλατφόρμα θα ανοίξει από το νέο έτος και όσοι έχουν έσοδα από πλατφόρμες τύπουAirBnbθα πρέπει να εγγράφονται στην σχετική εφαρμογή για να δηλώνονται τα εισοδήματα αλλά και να ελέγχεται αν τηρούνται τα όρια που προβλέπει ο νόμος (π.χ να μην ξεπερνιέται το όριο των 12.000 ευρώ από βραχυχρόνιες μισθώσεις αλλά και το όριο των ημερών ενοικίασης). Ειδικά τα εισοδήματα του 2017, θα εμφανιστούν συγκεντρωμένα στη φορολογική δήλωση του 2018 προκειμένου να επιβληθεί ο σχετικός φόρος.\nΕνοικιαστήρια συμβόλαια:Με μια ιδιαίτερα ασαφή διατύπωση που πέρασε στον νόμο για τα αυθαίρετα, ορίζεται ότι «δεν επιτρέπεται η µίσθωση και παραχώρηση ακινήτων στα οποία έχει εκτελεστεί αυθαίρετη κατασκευή ή έχει εγκατασταθεί αυθαίρετη αλλαγή χρήσης». Η ισχύς της διάταξης αφορά προφανέστατα τις μελλοντικές μισθώσεις και όχι τις υφιστάμενες ή οποιαδήποτε παράταση ή τροποποίησή τους, καθόσον αναφέρει ότι «δεν επιτρέπεται» η σύναψή τους, και όχι ότι «είναι απολύτως άκυρες». Η διάταξη φαίνεται ότι ανοίγει το δρόμο είτε για ένα ακόμη πιστοποιητικό μηχανικού ως προαπαιτούμενο στις μισθώσεις, μαζί με το διαβόητο «πιστοποιητικό ενεργειακής απόδοσης», ή σχετική διαφοροποίηση της ηλεκτρονικής δήλωσης στοιχείων μίσθωσης που θα ενοχοποιεί αυτόματα τους ιδιοκτήτες.


Κλειστά λύκεια, γυμνάσια και click away στην Αττική εξετάζουν σήμερα οι λοιμωξιολόγοι - Ysterografo News\nΗ ημέρα της κρίσεως είναι η σημερινή, καθώς τα σημερινά επιδημιολογικά δεδομένα θα καθορίσουν και την πορεία των πραγμάτων αναφορικά με το άνοιγμα των σχολείων της δευτεροβάθμιας εκπαίδευσης, αλλά και την συνέχιση της λειτουργίας του λιανεμπορίου με το σημερινό καθεστώς.\nΧαρακτηριστικά ήταν τα όσα είπε στο Πρώτο Πρόγραμμα ο πρόεδρος του ΕΟΔΥ Παναγιώτης Αρκουμανέας, χθες, μία ημέρα όπου ο αριθμός των κρουσμάτων πήρε την… ανιούσα σπέρνοντας προβληματισμό και ανησυχία σε κυβέρνηση και ειδικούς. Αναφερόμενος στα σχολεία είπε ότι «θα δούμε τα δεδομένα την Πέμπτη για να δούμε και τα στοιχεία για τα μεταλλαγμένα στελέχη. Θα τα αξιολογήσουμε και δούμε τα επόμενα βήματα». Σε ότι αφορά τη λειτουργία της αγοράς εξήγησε ότι «περιμένουμε μια αύξηση στη μεταδοτικότητα καθώς ανοίξαμε και τα καταστήματα. Εμείς καθημερινά βλέπουμε τα δεδομένα και εξετάζουμε πως μπορούμε να επέμβουμε άμεσα».\nΣτον «αέρα» το άνοιγμα γυμνασίων, λυκείων\nΗ αυξητική τάση των κρουσμάτων ειδικά σε περιοχές της Αττικής δημιουργεί ανησυχία στους λοιμωξιολόγους, οι οποίοι σε έκτακτη σύσκεψή τους σήμερα αναμένεται να κάνουν περαιτέρω ανάλυση της επιδημιολογικής εικόνας της χώρας, λίγο πριν το άνοιγμα γυμνασίων και λυκείων, που έχει προαναγγελθεί για την Δευτέρα 1η Φεβρουαρίου. Στόχος είναι επίσης να ανοίξουν τα γυμνάσια και τα λύκεια. Ωστόσο η οριστικοποίηση του σχεδίου θα γίνει την Παρασκευή μετά την εισήγηση των λοιμωξιολόγων. Στην ίδια συνεδρίαση της επιτροπής λοιμωξιολόγων αναμένεται να εξεταστούν αναλυτικά και τα στοιχεία για τα μεταλλαγμένα και πιο μεταδοτικά στελέχη του νέου κοροναϊού.\nΓώγος: Δεν αποκλείονταν νέα μέτρα\nΕνδεικτικές του κλίματος που επικρατεία στους λοιμωξιολόγους είναι οι χθεσινές δηλώσεις του καθηγητή Χαράλαμπου Γώγου, ο οποίος άφησε ανοικτό το ενδεχόμενο να αλλάξει η απόφαση για το άνοιγμα των γυμνασίων και των λυκείων. Μιλώντας στον ΑΝΤ1 το μέλος της Επιτροπής Εμπειρογνωμόνων δεν απέκλεισε να αλλάξει η μέχρι σήμερα ειλημμένη απόφαση αν τα πράγματα χειροτερέψουν τονίζοντας ότι τίποτα δεν θεωρείται δεδομένο με την κατάσταση στην οποία βρισκόμαστε. Ο καθηγητής δεν απέκλεισε ούτε την λήψη νέων μέτρων λέγοντας χαρακτηριστικά πως «ο ιός είναι εδώ και υπάρχει αυξημένο ιικό φορτίο».\nΣτο τραπέζι ξανά το «click away»\nΑνοιχτό το ενδεχόμενο να μην ανοίξουν τα γυμνάσια και λύκεια στην Αττική άφησε και καθηγητής Νίκος Σύψας στον ΣΚΑΙ. Ο λοιμωξιολόγος επεσήμανε ότι η κατάσταση που επικρατεί στην Αττική προκαλεί ανησυχία, ενώ σημείωσε ότι είναι πιθανό αν υπάρξει περαιτέρω έξαρση των κρουσμάτων και αυτό να επηρεάσει και τη λειτουργία των καταστημάτων και να επανέλθει το «click away» στην αγορά.\nΌπως ο ίδιος ανέφερε αυτό θα είναι στο επίκεντρο της έκτακτης σύσκεψης λοιμωξιολόγων και ότι πολύ πιθανό η Αττική να προχωρήσει σε στάδιο «κόκκινο», πράγμα που σημαίνει ότι θα ανασταλεί το άνοιγμα των λυκείων και ενδεχομένως και των γυμνασίων ενώ ενδεχομένως να επανέλθει το click away στην αγορά. «Έχω εξαιρετικές αμφιβολίες με τα νούμερα που βλέπω να ανοίξουν γυμνάσια – λύκεια τουλάχιστον Αττική αλλα αν η Αττική μπει στο κόκκινο δεν θα ανοίξουν όπως δεν έχουν ανοίξει σε καμία περιοχή της Ελλάδας» ανέφερε χαρακτηριστικά.\nΣημειώνεται πως χθές και ο υπουργός Υγείας, Βασίλης Κικίλιας εξέφρασε τον προβληματισμό του για την έξαρση των λοιμώξεων στην Αττική. Ο υπουργός Υγείας είπε ότι παραμένει υψηλός και ο αριθμός των εισαγωγών στα νοσοκομεία.\nTags: COVID-19,\tΣΧΟΛΕΙΑ,\tΛΟΙΜΩΞΙΟΛΟΓΟΙ,\tΚΟΡΩΝΟΪΟΣ,\tCLICK AWAY,\tΓΥΜΝΑΣΙΟ,\tΛΥΚΕΙΟ,\tΧΑΛΑΡΑΛΑΜΠΟΣ ΓΩΓΟΣ


« Η Eldorado Gold κατά την ΕΡΤ ΑΕ\nΗ οικονομική κρίση δεν μπορεί να εξαφανίσει τον πολιτισμό και την κληρονομιά σου….. »\nΤο οποίο κράτος των Αθηνών, με τα εγκληματικά του λάθη και τις παραλήψεις του αφού δεν υπάρχει ένας εθνικός στρατηγικός σχεδιασμός, έχει εγκαταλείψει τη Θράκη μας στις ορέξεις της Τουρκίας που εξυφαίνει αργά αλλά σταθερά το σχέδιο της ανεξαρτητοποίησης της Δυτικής Θράκης από το “κορμί” της Ελλάδος.\nΑπό τη στιγμή που το Τούρκικο Προξενείο της Κομοτηνής και η Συμβουλευτική Επιτροπή Τουρκικής Μειονότητας Δυτικής Θράκης – καταργημένη με ανέκκλητη και οριστική απόφαση του Αρείου Πάγου – αλωνίζουν την περιοχή, εκφοβίζοντας την Μουσουλμανική μειονότητα – και όχι Τουρκική – εκμεταλλευόμενοι και την οικονομική κρίση στην Πατρίδα μας.\nΝα σημειωθεί πως το Τούρκικο Προξενείο της Κομοτηνής είναι το “Στρατηγείο ” της Άγκυρας στην περιοχή και εφαρμόζει απόλυτα την εξωτερική πολιτική της Τουρκίας. Παίζει το ρόλο του καθοδηγητή της Μειονότητας, με προϋπολογισμό μεγαλύτερο απ΄ αυτόν του Δημοκρίτειου Πανεπιστημίου Θράκης!!\nΚαι από την άλλη μεριά έχουμε το οξύμωρο και Εθνικά επικίνδυνο, κατά καιρούς να ήταν Πρόεδροι και Αντιπρόεδροι της Συμβουλευτικής Επιτροπής Τουρκικής Μειονότητας Δυτικής Θράκης, Βουλευτές του ελληνικού Κοινοβουλίου, εκλεγμένοι με τα κόμματα της ΝΔ, του ΠΑΣΟΚ και του ΣΥΡΙΖΑ, όπως οι Αχμέτ Χατζηοσμάν και Τσετίν Μάντατζη!!\nΩστόσο, στις ημέρες των Μνημονίων το Εθνικό ζήτημα της Θράκης μας έχει φθάσει στο ζενίθ του, γιατί πλέον έχουν “αφήσει” οι μεγάλες “συμμαχικές” δυνάμεις να διαφανεί ο τεράστιος ορυκτός πλούτος που υπάρχει στην Ελλάδα σε διάφορες περιοχές.\nΚαι μια τέτοια περιοχή είναι και η Θράκη μας, όπου υπάρχει εγνωσμένης αξίας ορυκτός πλούτος. Και το μείζον ερώτημα προς την απελθούσα κυβέρνηση των ΣΥΡΙΖΑ-ΑΝΕΛ κατά την 7μηνη διακυβέρνηση της χώρας, είναι εάν πήραν χαμπάρι τι ακριβώς διακυβεύεται στη Θράκη μας και τι έκαναν γι΄ αυτό!!\nΓιατί, σε τέτοια Εθνικά ζητήματα το μεγαλύτερο έργο αναλαμβάνουν οι Μυστικές Κρατικές Υπηρεσίες. Επί παραδείγματι η ΕΥΠ. Και ο ΣΥΡΙΖΑ, έδειξε πόσο επικίνδυνος είναι στη διαχείριση των Εθνικών μας θεμάτων, από τη στιγμή που τοποθέτησε – προσωπική επιλογή Αλέξη Τσίπρα – αμέσως μετά τις εκλογές του Ιανουαρίου 2015, στη νευραλγική θέση του Διοικητή της ΕΥΠ το Γιάννη Ρουμπάτη. Ο οποίος διατέλεσε ευρωβουλευτής του ΠΑΣΟΚ (1994-1999) και ταυτόχρονα αντιπρόεδρος της Κοινοβουλευτικής Ομάδας του Ευρωπαϊκού Σοσιαλιστικού κόμματος.\nΈχουν πολλά αρνητικά γραφτεί αυτούς τους μήνες για τη διοίκηση που ασκεί ο Πασοκοαναθρεμμένος Γιάννης Ρουμπάτης. Όπως, ότι η EYΠ στις 16 Ιουλίου έκανε διαγωνισμό προσλήψεων προσωρινών συμβασιούχων, χωρίς να τον δημοσιεύσει. Όταν διέρρευσε ότι θα γινόταν ο διαγωνισμός, ο Γιάννης Ρουμπάτης με επίσημη ανακοίνωση της ΕΥΠ το διέψευσε. Παρ’ όλα αυτά, έγκυρες πληροφορίες μας, αναφέρουν πως είχαν ειδοποιηθεί διοικητές κλιμακίων να προτείνουν έως 3 πρόσωπα ο καθένας.\nΣτον διαγωνισμό που έγινε συμμετείχαν 11 ή 12 άτομα ενώ αναμένονταν 22. Χαρακτηριστικό της υποκειμενικότητας του διαγωνισμού ήταν πως ένας εκ των διοικητών ενώ μπορούσε να στείλει 3 άτομα (όπως ήταν η πρόταση των κεντρικών) έστειλε μόνο ένα και αυτό το άτομο ήταν η κόρη του.\nΑπό πλευράς μας θα περιμένουμε να διαψευσθεί και η πληροφορία πως μέλη της Επιτροπής πρόσληψης προσωρινού προσωπικού ήταν οι: Δέσποινα Κ……, Παναγιώτης Λ…. και Ελένη Β……..!!\nΠαρά ταύτα οι πληροφορίες μας λένε πως, σε αυτή τη νευραλγική υπηρεσία πληροφοριών της Πατρίδας μας, το ηθικό έχει πέσει πάρα πολύ και έχει φωλιάσει η αβεβαιότητα που έχει δημιουργηθεί από διώξεις (παράνομες και καταχρηστικές) της διοίκησης Ρουμπάτη.\nΑρκεί – όπως μας επισημαίνει η πηγή μας – να επισημανθεί πως στην αρχή της διοίκησης Ρουμπάτη αποσπάσθηκε παράνομα και κατόπιν μετατέθηκε ο Διοικητής Ξάνθης – Κομοτηνής (της πλέον κρίσιμης περιοχής) που είχε τεράστια εμπειρία και όλα τα απαραίτητα προσόντα για τη θέση, και αντικαταστάθηκε με μία υπάλληλο 5-6 χρόνων, η οποία είναι κόρη στρατιωτικού ο οποίος πριν μερικές δεκαετίες είχε υπηρετήσει ως διοικητής της ΕΥΠ στους συγκεκριμένους νομούς.\nΣτον αντίποδα, το υπουργείο Εξωτερικών έχει τοποθετήσει ως υπεύθυνο του γραφείου Εξωτερικών Υποθέσεων (με έδρα το νομό Ξάνθης), διπλωματικό υπάλληλο που ανήκει στο τμήμα Ασίας και Ωκεανίας και ήταν πρόξενος στο Τορόντο. Με μηδενική αντίληψη του χώρου, και που χρειάζεται πάρα πολύ καιρό για να κατανοήσει τι ακριβώς συμβαίνει στη Θράκη. Ήταν δε, προσωπική επιλογή του Νίκου Κοτζιά, αλλά ήταν πέμπτη κατά σειρά επιλογή, αφού προηγουμένως είχαν αρνηθεί τη συγκεκριμένη θέση άλλοι ικανοί διπλωμάτες του ΥΠ.ΕΞ.\nΕν όψει και των επικείμενων εκλογών, θεωρούμε πως απαιτούνται άμεσες απαντήσεις στις παραπάνω πληροφορίες μας από τους καθ΄ ην αρμόδιους. Όπως, και ο Πάνος Καμμένος θα πρέπει να μας επιβεβαιώσει ή να μας διαψεύσει, τα όσα σύμφωνα με τις πηγές μας, διαδραματίσθηκαν κατά την επίσκεψή του στην ΕΥΠ, όταν του διαμαρτυρήθηκαν οι συνδικαλιστές πως η διοίκηση στρατιωτικοποιεί την υπηρεσία (υπήρξαν τοποθετήσεις 6 στρατιωτικών στην Κύπρο, χωρίς αντικείμενο, και με τον χαρακτηρισμό “ειδικότητας” γενικών καθηκόντων).\nΣύμφωνα πάντα με τις πηγές μας, ο Πάνος Καμμένος απάντησε πως δεν το γνωρίζει και πως ο Ρουμπάτης δεν ήταν δική του επιλογή, και ήταν αντίθετος με την τοποθέτησή του στην ΕΥΠ. Μάλιστα, υποσχέθηκε στους συνδικαλιστές πως εάν εκλεγεί και γίνει εκ νέου υπουργός Εθνικής Άμυνας, θα αποσύρει όλους τους στρατιωτικούς από την ΕΥΠ. Επιπρόσθετα γνωρίζουμε πως οι επισημάνεις των συνδικαλιστών του ΣΥΡΙΖΑ ήταν πολύ καυστικές για τον Γιάννη Ρουμπάτη και στον οποίο δήλωσαν με έμφαση πως είναι ο χειρότερος διοικητής της ΕΥΠ που πέρασε ποτέ από την Υπηρεσία…\nΣυμπερασματικά, μετά από όλα τα παραπάνω, ερωτούμε: Πόσο θωρακισμένη είναι η χώρα στα Εθνικά μας θέματα; Πόσο θωρακισμένη είναι η Θράκη μας;\nΕίναι εξωτερική και εθνική πολιτική ο διορισμός ημετέρων στην ΕΥΠ;\nΜαθητευόμενοι μάγοι πειραματίζονται με τα Εθνικά μας θέματα;\nΌλα αυτά όμως, είναι δυστυχώς προάγγελος δεινών και η Θράκη μας ήδη εκπέμπει μηνύματα SOS!!!


Μ. Αλέξανδρος Αγ. Αθανασίου – ΑΕ Καλαμπακίου 2-2: Πρόκριση στην παράταση για την ΑΕ Καλαμπακίου σε ένα ματς θρίλερ - Χρονικά της Δράμας\nΑρχική Αθλητισμός Μ. Αλέξανδρος Αγ. Αθανασίου – ΑΕ Καλαμπακίου 2-2: Πρόκριση στην παράταση για...\nΜ. Αλέξανδρος Αγ. Αθανασίου – ΑΕ Καλαμπακίου 2-2: Πρόκριση στην παράταση για την ΑΕ Καλαμπακίου σε ένα ματς θρίλερ\nΜε τα δύο εκτός έδρας γκολ, τα οποία μετρούν στο θεσμό του κυπέλλου της ΕΠΣΔ, η ΑΕ Καλαμπακίου κατάφερε να πανηγυρίσει την πρόκρισή της στον τελικό του Κυπέλλου εκεί όπου θα συναντήσει τη Δόξα Βώλακα. Ο «Μέγας» είχε μεγάλη ευκαιρία να πάρει προβάδισμα πρόκρισης, την «κλώτσησε όμως άουτ» με το χαμένο πέναλτι του Ν. Παπαδόπουλου.\n10’ ο Δημήτρης Τουματζίδης με κεφαλιά θα ανοίξει το σκορ γράφοντας το 1-0.\n46’ εκτέλεση κόρνερ από τα δεξιά, κεφαλιά του Κλόγκερι και 1-1.\n50’ ο Κλόγκερι θα ανατρέψει τον Νίκο Παπαδόπουλο μέσα στην περιοχή και θα καταλογισθεί πέναλτι το οποίο εκτελεί ο ίδιος. Από τα δεξιά ο τερματοφύλακας, πάνω από το οριζόντιο δοκάρι η μπαλα και το 1-1 παραμένει.\nΗ κανονική διάρκεια του παιχνιδιού έληξε ισόπαλη με σκορ 1-1 και το ματς οδηγήθηκε στην παράταση.\n94’ εκτέλεση φάουλ του Μαυροβασίλη από τα δεξιά, κεφαλιά του Αγγελόπουλου και 1-2.\n98’ εκτέλεση φάουλ του Νίκου Παπαδόπουλου η μπάλα θα βρει το οριζόντιο δοκάρι, θα σκάσει στη γραμμή χωρίς να την περάσει και στην επαναφορά ο Δημητριάδης με κεφαλιά θα προσπαθήσει να πετύχει το γκολ όμως θα βρει το κεφάλι αμυντικού και θα καταλήξει κόρνερ.\n119’ σουτ του Νίκου Παπαδόπουλου πολλά μέτρα έξω από τη μεγάλη περιοχή υποχρεώνει τον Τάφα σε δύσκολη προσωρινή απόκρουση, στην επαναφορά ο Ανέστης Τουμαντζίδης με πλασέ στέλνει την μπάλα στα δίχτυα διαμορφώνοντας το τελικό, όπως έμελλε να αποδειχθεί 2-2.\n120+’ ο Μέγας Αλέξανδρος ζητά πέναλτι σε ανατροπή του Τουμαντζίδη Ανέστη, ο κύριος Πουλικίδης που ήταν κοντά στη φάση έδειξε να συνεχιστεί το παιχνίδι.\nΑπό τους πανηγυρισμούς του πάγκου Καλαμπακίου με τη λήξη του αγώνα\nΜέγας Αλεξ. Αγίου Αθανασίου (Κώστας Πελικπασίδης): Πριονίδης, Δημητριάδης, Σκάρογλου, Καραγιαννίδης, Αλλα, Ζεκερίδης, Παπαδόπουλος, Τουματζίδης Δ., Μπαμπασαλή, Παπαζώτος και Κούρτογλου.\nΑλλαγή αγωνιστήκαν οι: Τουνατζίδης Ανεστης, Ιωαννίδης\nΑΕ Καλαμπακίου (Λάζαρος Μουρατίδης): Τάφα, Πέτρο, Διαμάντι, Κλόγκερι, Δεμενελούδης, Παναγιώτογλου, Λεονταρίδης, Μαυροβασίλης, Δημητρίου, Καπτέλι και Σαλωνίδης.\nΑλλαγή αγωνίστηκαν οι : Κωνσταντινίδης, Αγγελόπουλος, Κυριαζάκης, Τζιβανάκης και Μίλο.\nΔιαιτητές: Πουλικίδης – Αλβανίδης – Παρασκευούδης Αλεξ.\nΠροηγούμενο άρθροΠανάξια στον τελικό η Δόξα Βώλακα που κέρδισε 0-2 μέσα στο Κραχτίδη την ΑΕ Αμπελοκήπων\nΕπόμενο άρθρο5ο VIA EGNATIA RUN: το VIA EGNATIA RUN των ρεκόρ


Πέτσας: Της πέφτει πολύ στενός ο κορσές που φορέθηκε στην Τουρκία στο τελευταίο Ευρωπαϊκό Συμβούλιο - News Online\nΑρχική ΠΟΛΙΤΙΚΗ Πέτσας: Της πέφτει πολύ στενός ο κορσές που φορέθηκε στην Τουρκία στο...\nΠέτσας: Της πέφτει πολύ στενός ο κορσές που φορέθηκε στην Τουρκία στο τελευταίο Ευρωπαϊκό Συμβούλιο\nΈχουμε μία παράνομη τουρκική NAVTEX για αυτό κάνουμε όλες τις ενέργειες που πρέπει για να αναδείξουμε την προκλητικότητα και παραβατικότητα της Τουρκίας, σε ένα διεθνές πλαίσιο το οποίο ευνοεί τις δικές μας διπλωματικές ενέργειες.\nΌσον αφορά το επιχειρησιακό πεδίο θα κάνουμε αυτό που χρειάζεται, δήλωσε ο Στέλιος Πέτσας σε συνέντευξή του στον τηλεοπτικό σταθμό ΣΚΑΪ. Ο κορσές που φορέθηκε στην Τουρκία στο τελευταίο Ευρωπαϊκό Συμβούλιο φαίνεται ότι της πέφτει πολύ στενός.\nΚαι κάνει ό,τι μπορεί με διάφορες ενέργειες προκειμένου να ξεφύγει από αυτόν. Παρά τις προκλητικές ενέργειες συνεχίζουν να μιλούν δημόσια για την ανάγκη διερευνητικών επαφών», συνέχισε επαναλαμβάνοντας ότι εμείς λέμε ξεκάθαρα ότι το πλαίσιο των διερευνητικών επαφών έχει καθοριστεί και αφορά στην οριοθέτηση των θαλασσίων ζωνών μεταξύ των δύο χωρών.\n«Οπότε υπάρχει πεδίο δόξης λαμπρόν για την Τουρκία αν εννοεί αυτά που λέει να ξεκινήσουν οι διερευνητικές επαφές. Θυμίζω ότι πριν λίγες ημέρες ο κ. Τσαβούσογλου έλεγε ότι θα δώσουν ημερομηνία έναρξης διερευνητικών επαφών και αντί αυτού εξέδωσαν μία νέα παράνομη NAVTEX.\nΕίναι κατανοητή η ανάγκη στο εσωτερικό τους να αποπροσανατολίζουν την κοινή γνώμη από τα τεράστια οικονομικά προβλήματα που αντιμετωπίζουν ή να θέλουν για άλλους γεωπολιτικούς λόγους να προβαίνουν σε τέτοιες ενέργειες. Αλλά αν εννοούν ότι το πλαίσιο των διερευνητικών επαφών είναι κατάλληλο για να οριοθετήσουμε τις θαλάσσιες ζώνες, ας έρθουν», συμπλήρωσε.\nΟ κ. Πέτσας είπε ότι ήδη μιλάμε για μια σοβαρότατη κλιμάκωση από πλευράς της Τουρκίας να πηγαίνει τόσο κοντά στο Καστελόριζο και μάλιστα λίγες ημέρες μετά από τα συμπεράσματα του Ευρωπαϊκού Συμβουλίου, που την καλούσαν να απέχει από τέτοιου είδους ενέργειες.\nΕνόψει της Συνόδου Κορυφής υπενθύμισε ότι ο καταληκτικός ορίζοντας που έχει δώσει η ΕΕ για την αξιολόγηση της Τουρκίας είναι το Ευρωπαϊκό Συμβούλιο του Δεκεμβρίου, σημειώνοντας ότι έκτοτε η συμπεριφορά της γειτονικής χώρας δεν δείχνει συνέπεια και συνέχεια στην αποκλιμάκωση που είχε ξεκινήσει πριν την 1η Οκτωβρίου.\n«Επομένως, εκ των πραγμάτων, θα τεθεί το θέμα την Πέμπτη και την Παρασκευή στο Ευρωπαϊκό Συμβούλιο, κάτι το οποίο αναγνωρίστηκε όχι μόνον κατόπιν πρωτοβουλίας της Ελλάδας και της Κύπρου, αλλά και από τον Γερμανό Υπουργό Εξωτερικών χθες και από άλλες χώρες.\nΤο πλαίσιο είναι ξεκάθαρο. Μιλάει ξεκάθαρα το προηγούμενο Κείμενο των Συμπερασμάτων για τα δύο άρθρα της Συνθήκης, το 29 και το 215, που περιλαμβάνουν τις κυρώσεις.\nΠώς αυτές εξειδικεύονται, πώς προχωρούν, ποιο είναι το χρονοδιάγραμμά τους είναι θέμα που θα συζητήσουν οι ηγέτες», συμπλήρωσε ενώ επισήμανε τη δήλωση του Χάικο Μάας ότι η Γερμανία εξεπλάγη από τη στάση της Τουρκίας.\n«Αυτό είναι ένα δείγμα αναξιοπιστίας της Τουρκίας απέναντι στους συνομιλητές της, είτε είναι η Ελλάδα ή η Κύπρος, είτε είναι και άλλες ευρωπαϊκές χώρες, όπως εν προκειμένω η Γερμανία, που είναι και προεδρεύουσα χώρα της Ε.Ε. αυτό το διάστημα.\nΑυτό είναι, λοιπόν, ένα ζήτημα που για να το ξεπεράσει η Τουρκία θα πρέπει πραγματικά να δώσει διαπιστευτήρια αποκλιμάκωσης», πρόσθεσε και επανέλαβε ότι η Ελλάδα έχει αξιοπιστία και δεν θα κλείσουμε τους διαύλους επικοινωνίας για τη μία διαφορά που έχουμε.\nΠέτσας: «Τα εισαγόμενα κρούσματα στη χώρα έχουν περιοριστεί περίπου στο 9%»\nΣχετικά με τον κορονοϊό ο κυβερνητικός εκπρόσωπος δήλωσε ότι είναι ξεκάθαρο πως δεν υπάρχουν νέα μέτρα και πως υπάρχει σταθεροποίηση, κάτι που είναι θετικό, ιδίως στην Αττική. «Φαίνεται, μάλιστα, ότι στην Αττική δεν έχουμε εισαγόμενα κρούσματα, καθώς το 99% περίπου των κρουσμάτων είναι άνθρωποι που μένουν στην περιοχή. Και αυτό είναι θετικό. Γενικά τα εισαγόμενα κρούσματα στη χώρα έχουν περιοριστεί περίπου στο 9%.\nΕπομένως, αυτό που έχει σημασία με αυτή την εικόνα σταθεροποίησης, είναι να εφαρμόζουμε τα μέτρα που έχουμε ήδη πάρει. Αν το κάνουμε δεν χρειάζεται η λήψη κανενός νέου μέτρου.\nΧρειάζεται προσοχή στις συρροές, γιατί φαίνεται ότι ειδικά στην Αττική, που μας απασχολεί ιδιαίτερα, το 1 στα 4 κρούσματα προέρχεται από συρροές. Που σημαίνει ότι σε κοινωνικές εκδηλώσεις, σε σημεία συγχρωτισμού, πρέπει να προσέχουμε πάρα πολύ και να τηρούμε τα μέτρα που ισχύουν», ανέφερε.\n«Στο μεταξύ, βάζουμε καινούρια λεωφορεία ώστε τις ώρες αιχμής να αντιμετωπίσουμε τον πολύ μεγάλο συγχρωτισμό. Έχουν ξεκινήσει ήδη, εδώ και μερικές ημέρες, να κυκλοφορούν τα νέα λεωφορεία και αναμένεται να πλησιάσουμε τα εκατό μέχρι το τέλος του μήνα.\nΣτο μετρό και τον ηλεκτρικό είναι πιο δύσκολο να προσθέσει κανείς συρμούς», συνέχισε ενώ σημείωσε ότι το κυλιόμενο ωράριο και η τηλεργασία ήταν για να αποφορτιστεί ο κόσμος από τα μέσα μεταφοράς.\n«Καταλαβαίνουμε όλοι ότι τα μέτρα εφαρμόζονται στην Ελλάδα. Γιατί η Κυβέρνηση και οι ειδικοί έχουμε δράσει πιο νωρίς και πιο αποφασιστικά από άλλες χώρες. Δεν αφήσαμε το πράγμα να ξεφύγει.\nΓια φανταστείτε μια χώρα όπως είναι η Ελλάδα να είχε 5.000 κρούσματα σήμερα; Δεν είμαστε εκεί. Άρα, αυτό πρέπει να το πιστώνουμε στους πολίτες», δήλωσε ενώ για τη χρήση της μάσκας σε εξωτερικούς χώρους είπε ότι δεν υπάρχει ομόφωνη εισήγηση της Επιτροπής.\nΟ κ. Πέτσας επανέλαβε ότι ο χειμώνας θα είναι δύσκολος όσον αφορά τη σύμπτωση των εποχικών ιώσεων με τον κορονοϊό, το Σύστημα θα πιεστεί και γι’ αυτό η κυβέρνηση το ενισχύει με ΜΕΘ.\nΠέτσας για Χρυσή Αυγή: Η Ιστορία γράφει ότι παραπέμφθηκαν στη Δικαιοσύνη για τη σύσταση εγκληματικής οργάνωσης επί Κυβέρνησης Σαμαρά\n«Η Ιστορία γράφει ότι παραπέμφθηκαν στη Δικαιοσύνη για τη σύσταση εγκληματικής οργάνωσης επί Κυβέρνησης Σαμαρά. Και η καταδικαστική απόφαση βγήκε επί Κυβέρνησης Μητσοτάκη. Όσον αφορά το θέμα αυτό, ξέρουμε όλοι ποιοι ήταν στις ίδιες πλατείες.\nΟ ΣΥΡΙΖΑ, για παράδειγμα, έριξε την Κυβέρνηση Σαμαρά συμπράττοντας με τη Χρυσή Αυγή και τον κ. Κουβέλη με αφορμή την εκλογή Προέδρου της Δημοκρατίας το 2014.\nΘυμίζω ότι ο κ. Δήμας τότε είχε πει ότι «εγώ δεν θέλω να εκλεγώ Πρόεδρος της Δημοκρατίας με τις ψήφους της Χρυσής Αυγής». Κάποιοι άλλοι συνέπραξαν με τις ψήφους της Χρυσής Αυγής για να πέσει η προηγούμενη Κυβέρνηση.\nΤο 2015 κάποιοι ήταν μαζί σε εκείνο το δημοψήφισμα παρωδία. Πήγαιναν μαζί στο Καστελόριζο σε διάφορα επικοινωνιακά σόου. Κάποιοι έλεγαν ότι είναι ευπρόσδεκτες οι ψήφοι της Χρυσής Αυγής για την αλλαγή του εκλογικού νόμου και ήθελαν να χαμηλώσουν και το όριο», συμπλήρωσε.\nΠρόσθεσε ότι δεν έπρεπε να αλλάξει και το θέμα της στέρησης των πολιτικών δικαιωμάτων. «Είναι πράγματα που έγιναν. Θα δούμε από εδώ και πέρα, μετά την ανακοίνωση και των ποινών, το τι πρέπει να γίνει σ’ αυτή την κατεύθυνση», υπογράμμισε.\nΠροηγούμενο άρθροBasket League: Αυτό είναι το πρόγραμμα των τριών πρώτων αγωνιστικών\nΕπόμενο άρθροΔίκη Χρυσής Αυγής: Σχέδιο-αστραπή της Αστυνομίας για τους καταδικασθέντες


7 fitness tips για όμορφη σιλουέτα - CozyVibe\nHome / Wellness / Diet & Fitness / 7 fitness tips για όμορφη σιλουέτα\n7 fitness tips για όμορφη σιλουέτα\nSecret tips: Μάθε τα μυστικά για ονειρεμένο σώμα σε λιγότερο χρόνο.\nΑκολουθώντας τα παρακάτω tips στην προπόνησή σου θα δεις γρήγορα τα αποτελέσματα στη σιλουέτα σου!\nΚάνε ενδυνάμωση στο διάδρομο\nΣυνδύασε αερόβια άσκηση με ενδυνάμωση κάνοντας προπόνηση με βαράκια στο διάδρομο. Κράτησε αλτήρες των 2 ή 3 κιλών και ξεκίνα με γρήγορο περπάτημα. Στην συνέχεια αύξησε την ένταση για 1 λεπτό και κάνε ελαφρύ τρέξιμο. Έπειτα κατέβασε την ένταση και πραγματοποίησε ταυτόχρονα ασκήσεις για το πάνω μέρος του σώματος για 1 λεπτό περίπου, όπως πιέσεις ώμων ή δικέφαλους. Επανέλαβε το πρόγραμμα 2 με 3 φορές την εβδομάδα.\nΚάνε διαλειμματική προπόνηση\nΓια να χάσεις βάρος πρέπει να αυξήσεις τους καρδιακούς σου παλμούς και να κάνεις 30 λεπτά άσκηση κάθε μέρα. Αν θέλεις να γλιτώσεις χρόνο, κάνε 10 λεπτά αερόβια αλλά φρόντισε να προσθέσεις μικρά χρονικά διαστήματα υψηλής έντασης στην προπόνησή σου. Όταν κάνεις ελλειπτικό μηχάνημα, προσπάθησε να εναλλάσσεις τη συχνότητα, από υψηλή σε χαμηλή για κάποια λεπτά. Έτσι αποφεύγεις τη μονοτονία και καις περισσότερες θερμίδες σε λιγότερο χρόνο.\nΠοτέ μην κάνεις την ίδια άσκηση\nΟ λόγος που πολύ άνθρωποι δεν βλέπουν αλλαγές στο σώμα τους είναι επειδή επαναλαμβάνουν ακριβώς τις ίδιες ασκήσεις και δεν τις εξελίσσουν. Προσπάθησε να δημιουργείς μια νέα πρόκληση κάθε φορά που ασκείσαι. Κάνε περισσότερες επαναλήψεις ή χρησιμοποίησε περισσότερα βάρη ώστε να ωθήσεις το σώμα σου να εργαστεί πιο σκληρά.\nΚάνε όσο πιο βαθιά squat μπορείς\nΤα καθίσματα είναι ο βασιλιάς των ασκήσεων για σμιλεμένους γλουτούς. Όμως όλες ξέρουμε ότι είναι ίσως το πιο δύσκολο σημείο στο γυναικείο σώμα. Για αυτό αύξησε το βαθμό δυσκολίας, χαμηλώνοντας όσο μπορείς το κάθισμά σου. Για πιο θεαματικά αποτελέσματα, κάνε squat με άλμα ή αλτήρες.\nΕπικεντρώσου στους μυς σου\nΌταν εκτελείς μια άσκηση, προσπάθησε να είσαι όσο πιο συγκεντρωμένη γίνεται στους μυς που δουλεύεις εκείνη τη στιγμή. Σφίξε τα σημεία που πρέπει και δώσε όλο σου τον εαυτό. Θα ανταμειφθείς.\nΤρέξε στη φύση\nΤο να τρέχεις στο διάδρομο μπορεί να σου φαίνεται βαρετό για αυτό όταν μπορείς τρέξε σε κάποιο γήπεδο ή εξωτερικό χώρο. Έτσι θα κάψεις περισσότερες θερμίδες γιατί θα ασκηθείς σε ανομοιόμορφο έδαφος και θα δεις καλύτερα αποτελέσματα.\nΕίναι η καλύτερη άσκηση για να χάσεις θερμίδες. Είναι έντονη όμως μπορείς να τα καταφέρεις εναλλάσσοντας και εδώ το ρυθμό. Και το πιο σημαντικό; Καις περίπου 26 θερμίδες ανά λεπτό!


10 σημάδια ότι χρειάζεσαι βοήθεια στην επισκευή ψυγείου\nΗ επισκευή ψυγείου στην Αθήνα μπορεί να γίνει Γολγοθάς, εάν δεν έχεις υπόψη σου μία εξειδικευμένη ομάδα ψυκτικών που ανά πάσα στιγμή, όλο το 24ωρο, θα μπορεί να σε εξυπηρετήσει άμεσα και αποτελεσματικά.\nΣε περίπτωση που το ψυγείου σου παρουσιάζει ενδείξεις όπως:\nΤο ψυγείο κάνει περίεργους θορύβους\nΗ απόδοση του ψυγείου είναι χαμηλή\nΜην πανικοβάλλεσαι, η εξειδικευμένη και άμεση εξυπηρέτηση που προσφέρει η ομάδα των έμπειρων ψυκτικών της πλατφόρμας μας, στις επισκευές ψυγείων στην Αθήνα, θα σου δώσει την λύση που αναζητείς.\nΈνας επαγγελματίας ψυκτικός που δραστηριοποιείται στην Αθήνα και αντιμετωπίζει καθημερινά αμέτρητες βλάβες ψυγείων, θα μπορέσει να εντοπίσει εύκολα την πηγή του προβλήματος και να διορθώσει τη ζημιά.\nΤο ψυγείο είναι από τις πιο πολύτιμες οικιακές συσκευές που έχει κάποιος στο σπίτι του. Μια πιθανή βλάβη πέρα από τη δαπάνη χρημάτων θα προκαλούσε μεγάλη επιβάρυνση της καθημερινότητας μας.\nΕίναι απαραίτητο, για να μην χρειαστεί επισκευή του ψυγείου, να πραγματοποιείται τακτικό service και συντήρηση ψυγείου. Οι επαγγελματίες ψυκτικοί της πλατφόρμας μας στην Αθήνα, συνιστούν να γίνεται έγκαιρα και σε τακτικά χρονικά διαστήματα η συντήρηση του ψυγείου.\nΠότε όμως πρέπει να απευθυνθείς σε έναν επαγγελματία ψυκτικό;\nΟι εξειδικευμένοι τεχνικοί ψυγείων της πλατφόρμας μας, προσφέρουν υπηρεσίες συντήρησης, εγκατάστασης ή σύνδεσης και επισκευής ή σέρβις, για τους εξής τύπους ψυγείων:\nΗ μακροζωία του ψυγείου, εξαρτάται από την καλή χρήση, τον καθαρισμό και την συντήρησή του. Ακόμη, κι αν όμως φροντίζεις το ψυγείο σου, πάντα υπάρχει η πιθανότητα να παρουσιαστεί βλάβη και να χρειαστεί επισκευή.\nΌσο και να προσέχεις την οικιακή συσκευή σου, η χρήση και η επιβάρυνση που υφίσταται είναι τέτοια που μια βλάβη δεν μπορεί ποτέ να αποκλειστεί. Οι τεχνικοί ψυγείων της πλατφόρμας μας, μπορούν να χειριστούν όλες τις συσκευές ψυγείων ανεξαρτήτως μάρκας.\nΣυγκεκριμένα, οι επαγγελματίες ψυκτικοί της πλατφόρμας μας στην Αθήνα, μπορούν να φέρουν εις πέρας επισκευές ψυγείων Franke, Teka, Ariston, Morris, Miele, Hitachi, Schaub Lorenz, Hotpoint,Kuppersbusch, Indesit, AEG, Amana, BlueSky, Candy, Electrolux, Eskimo, General Electric,Hoover,Liebherr, Neff, Pitsos, Samsung, Sharp, Whirlpool, Zanussi, Κorting, Philips, Bosch,Siemens και LG.\nΜε την εμπειρία και την τεχνογνωσία τους, μπορούν από την πρώτη επαφή με το ψυγείο να εντοπίσουν την βλάβη. Χρησιμοποιώντας τα ψυκτικά τους εργαλεία και τα κατάλληλα ανταλλακτικά εγγυημένης ποιότητας, εξασφαλίζουν λειτουργικά αποτελέσματα.\nΟι έμπειροι τεχνικοί της πλατφόρμας μας, αναλαμβάνουν καθημερινά επισκευές ψυγείων στην Αθήνα. Οι ίδιοι μας αποκάλυψαν, τα πιο συνηθισμένα σημάδια ότι υπάρχει κάποιο πρόβλημα και θα χρειαστείς επισκευή ψυγείου:\nΣτην πλατφόρμα μας θα βρεις έμπειρους και αξιολογημένους ψυκτικούς που εξυπηρετούν όλη την Αθήνα και το κέντρο της, στις επισκευές ψυγείων.\nΟι εξειδικευμένοι επαγγελματίες μας, μπορούν να αναλάβουν αξιόπιστα τη συντήρηση και το service της οικιακής συσκευής σου, ενώ παράλληλα μπορούν να σε προμηθεύσουν με τα καλύτερα ανταλλακτικά της αγοράς.\nΚαταχώρησε εύκολα την εργασία σου και πάρε προσφορά για το κόστος της επισκευής από τον καταλληλότερο επαγγελματία ψυκτικό στην περιοχή της Αθήνας που εσύ θες.\nΣυμβουλή: Μπορείς να ξεκινήσεις με έναν προσεκτικό καθαρισμό του ψυγείου σου, κι αν δεν δεις διαφορά στην απόδοσή του, συμβουλεύσου τους έμπειρους ψυκτικούς μας. Σε περίπτωση που ο καθαρισμός ψυγείου αποτελεί κάτι πρωτόγνωρο για εσένα, δες:\nΕπισκευή Ψυγείου - Αθήνα 105 52


Ζωοδόχος Πηγή – Στέλλας Ν. Αναγνώστου-Δάλλα. | Ορθόδοξη Πορεία\n← “Εγώ είμαι η Ανάσταση και η Ζωή” – Αγίου Ιουστίνου Πόποβιτς (κείμενο και αρχείο ήχου, mp3).\nΗ φύση και οι συνέπειες της τοκογλυφίας κατά τον Μέγα Βασίλειο – Σπύρου Α. Λαζάρου. →\nΖωοδόχος Πηγή – Στέλλας Ν. Αναγνώστου-Δάλλα.\nΑκούω τα παιδιά στο διπλανό σπίτι να φεύγουν για βόλτα με τα ποδήλατά τους. Ομόφωνα αποφασίζουν να πάνε στον «γέρο-πλάτανο». Αυτός ο «γέρο-πλάτανος», είναι πράγματι ένας γέρο-πλάτανος, με μια τεράστια κουφάλα από τότε που θυμάμαι τον εαυτό μου. Τώρα γέρασε κι άλλο, τον χτύπησαν κι άλλες μπόρες, κι άλλοι κεραυνοί, κι έγινε όλος μια κουφάλα. Παλιά, τα κλαδιά του απλώνονταν μεγάλα και φουντωτά, και σκίαζαν τον τόπο. Τώρα απόμειναν λίγα και αραιά. Σε τίποτε δεν χρησιμεύουν πια, παρά για να παρηγοριέται ο ίδιος ότι ζει ακόμη, και για να θυμούνται οι υπόλοιποι ότι κάποτε αυτό ήταν ένα μεγάλο δένδρο.\nΌμως το δένδρο αυτό δεν φύτρωσε εκεί από μόνο του, στη μέση ενός χωραφιού, κι ούτε είναι κοντά σε καμμιά ρεματιά. Το δένδρο αυτό το φύτεψαν άνθρωποι. Άνθρωποι πρόσφυγες, οι άνθρωποι του χωριού μου, οι παππούδες μου και οι γιαγιάδες μου. Αυτοί που τους ξεσήκωσαν από τον τόπο τους χωρίς λόγο και αιτία, στην ανταλλαγή του ’24. Ο παλιός Πύργος ανήκε στην μητρόπολη Δέρκων, βορειοανατολικά της Πόλης, και είχε εξαιρεθεί από την ανταλλαγή πληθυσμών. Τους έπεισαν να ζητήσουν να φύγουν. Τους ξεσήκωσαν για να τους ξεσηκώσουν. Για να αποδυναμωθεί κι άλλο ο Ελληνισμός της Ανατολής, να μην μείνει λίθος επί λίθου.\nΚαι να που δεν έμεινε. Χάθηκε στην τρίτη γενιά μετά τους πρόσφυγες, στα δισέγγονά τους.\nΑυτός ο «γέρο-πλάτανος», είναι φυτεμένος έξω από ένα εκκλησάκι. Μικρό και φτωχό, όσο μικροί και φτωχοί ήταν εκείνοι που το ‘χτισαν. Εκείνοι που το θέλησαν. Είναι το «Μπαλουκλάκι» μας, μια μικρή Ζωοδόχος Πηγή. Οι καημένοι οι Πυργιώτες, ζώντας δίπλα στην Πόλη, είχαν συνηθίσει να γιορτάζουν στην Ζωοδόχο Πηγή, στο Μπαλουκλί. Είχαν μάθει γενικά, να γιορτάζουν την Παναγία με κάθε τρόπο. Η μεγάλη μας εκκλησία είναι Κοίμηση, η άλλη Εισόδια. Την ίδια Μητέρα πανηγυρίζουν λοιπόν, και κάθε Παρασκευή μετά την Ανάσταση του Υιού Της, στο μικρό αυτό εκκλησάκι, που άλλοτε περιβαλλόταν από χωράφια «ποτιστικά», με ντομάτες και πιπεριές, και κολοκυθάκια και μελιτζάνες, που μοσχοβολούσαν από μακρυά. Κι όπως φυσούσε ο αέρας, μύριζαν κι οι κατιφέδες και οι βασιλικοί ανάμεσα στ’ αυλάκια, και μεθούσες. Οι άνθρωποι που δούλευαν στα χωράφια τους, οι χαμογελαστοί εκείνοι άνθρωποι με τα ρυτιδιασμένα πρόσωπα και τις γλυκειές κουβέντες στα χείλη, την ένοιωθαν την Ζωοδόχο Πηγή, σαν παρηγοριά, και σαν προστασία. Τώρα όμως που η ζωή τους «καλυτέρεψε», δήθεν, από τους διάφορους «-ισμούς» του κόσμου τούτου, τις επιστήμες και τα διαμερίσματα στην Αθήνα, τώρα, τα δισέγγονά τους, δεν αντέχουν κάν να πουν τη λέξη «εκκλησάκι» που λέγαμε πάντοτε, και λένε το μέρος «γέρο-πλάτανο»!!!! Φοβούνται οποιαδήποτε αναφορά στην Εκκλησία, όπως φοβάται ο Διάβολος τον Σταυρό και το όνομα του Θεού. Τα ξέχασαν όλα. Τα μίσησαν όλα. Τα έχασαν όλα, και προτίμησαν να μείνουν με το πλατάνι…\nΣ’ αυτό το εκκλησάκι που βρίσκεται ακόμη στη θέση του, έρχονται οι ίδιοι κάθε Πάσχα στο πανηγύρι του, «για το καλό»! Για τη «σύναξη». Για το έθιμο. Τον εορτασμό της Παναγίας που αναβλύζει την ζωή, τον μετέτρεψαν μέσα τους σε πολιτιστική περίσταση, όπου το φαγητό και ο χορός κατήντησαν αυτοσκοπός. «Ουκ ελάτρευσαν τη Κτίσει, οι θεόφρονες, παρά τον Κτίσαντα…»… … …\nΠού να το ‘χαν ζήσει και πριν ανακαινιστεί, το εκκλησάκι μας. Πριν αρχίσουν οι κλοπές και κλειδωθεί, κι απομονωθεί από τον κόσμο, κι ο κόσμος απ’ αυτό. Τότε ήταν ανοιχτό, κι η στέγη αταβάνωτη. Μπαινόβγαιναν τα χελιδόνια κι έχτιζαν φωληές στο σπίτι του Πατέρα τους. Μπαινοβγαίναμε κι εμείς, παιδιά τότε, κι ανάβαμε κεράκια και καντηλάκια. Είχε στον τοίχο και μια παληά χάρτινη εικόνα, που τώρα πετάχτηκε. Απεικόνιζε την Δευτέρα Παρουσία, κι ήταν χωρισμένη στα δυό. Επάνω, όλοι οι καλοί, με πρόσωπα ήρεμα και γλυκά, λαϊκοί και κληρικοί, «ιματισμένοι και σωφρονούντες», οδηγούνταν από τους αγγέλους, σ’ έναν κήπο γεμάτον τριαντάφυλλα, που ήταν ο Παράδεισος. Και κάτω, αναπόδραστα, οδηγούνταν οι κολασμένοι, σ’ έναν τόπο σκοτεινό, γεμάτο φωτιές. Τα πρόσωπά τους ήταν αλλαφιασμένα και αγριωπά, ενώ τους έσπρωχναν κάτι μαύροι δαίμονες, ασκημομούρηδες, με κέρατα στα κεφάλια, και δικράνια στα χέρια. Κοιτάζαμε κι εμείς αυτήν την εικόνα, και τρέμαμε μην καταντήσουμε σαν τους κολασμένους. Αμέσως στρέφαμε το βλέμμα στην εικόνα της Παναγίας, πιο μεγάλη από το μπόϊ μας, που καθόταν μεγαλόπρεπα επάνω σε μια πηγή, και ζωντάνευε τα ψαράκια που κολυμπούσαν από κάτω Της.\nΠολύ τα λυπάμαι τα καημένα τα παιδάκια στο διπλανό σπίτι. Τώρα γελούν και χαίρονται, όμως όταν δυσκολευτούν στη ζωή τους αργότερα, πού θα στρέψουν το βλέμμα για βοήθεια, για δύναμη, για προστασία, για παρηγοριά; Στην φύση, ή στις ανθρώπινες θεωρίες; Όλα αυτά θα τους κοιτάζουν βουβά κι ανήμπορα.\n«Λίθος όν απεδοκίμασαν οι οικοδομούντες, ούτος εγενήθη εις κεφαλήν γωνίας». Η Παναγία θα παραμένει πάντα στη θέση της στον Ουρανό, και το εκκλησάκι μας, αν θέλει ο Θεός, θα στέκεται πάντα, εκεί, στα χωράφια, με ή χωρίς τον «γέρο-πλάτανο». Ίσως μια μέρα να το αναζητήσουν και να το βρουν. «…Ει άραγε ψηλαφήσειαν Αυτόν και εύροιεν»… … ….


Στέλιος Καλλινίκου και Ανδρέας Πασιάς στο Αthens Photo Festival – Παραθυρο\nΣτο φετινό Athens Photo Festival, ο Αντρέας Πασιάς συνεπιμελείται την έκθεση The In-Tension και ο Στέλιος Καλλινίκου συμμετέχει στην ομαδική έκθεση με τους ανερχόμενους φωτογράφους της Ελλάδας.\nΚυπριακά ονόματα περιλαμβάνονται στο φετινό Φεστιβάλ Φωτογραφίας στην Αθήνα, το κεντρικό πρόγραμμα του οποίου ξεκίνησε την Παρασκευή 1η Νοεμβρίου. Τo Athens Photo Festival είναι το κορυφαίο φεστιβάλ της Νοτιοανατολικής Ευρώπης και ένα από τα πέντε παλαιότερα στον κόσμο που είναι αφιερωμένα στην τέχνη της φωτογραφίας.\nΣτο πολυποίκιλο πρόγραμμά του περιλαμβάνονται εκθέσεις φωτογραφίας με τη συμμετοχή καλλιτεχνών και επιμελητών από όλο τον κόσμο, εκπαιδευτικά προγράμματα, ομιλίες, μαραθώνιος φωτογραφίας καθώς και πλήθος παράλληλων εκδηλώσεων που τοποθετούν την Αθήνα στο επίκεντρο της διεθνούς φωτογραφικής σκηνής.\nΟ φωτογράφος Στέλιος Καλλινίκου και ο περφόρμερ Αντρέας Πασιάς συμμετέχουν στη φετινή διοργάνωση, ο πρώτος λαμβάνοντας μέρος στην ομαδική έκθεση Νέοι Φωτογράφοι 2013 και ο δεύτερος ως συνεπιμελητής της έκθεσης The In-Tension (προ-θεση/εν-ταση).\nΑνάμεσα στους ανερχόμενους φωτογράφους σε Ελλάδα και Κύπρο διακρίνεται ο Στέλιος Καλλινίκου, η δουλειά του οποίου ακολουθεί μια σύγχρονη και προσωπική προσέγγιση της φωτογραφικής τέχνης.\nΟ Καλλινίκου δεν αποτυπώνει καταστάσεις αλλά τις δημιουργεί, έχοντας πάντα μια διαφορετική οπτική γωνιά.\nΣτο φεστιβάλ παρουσιάζει το έργο No Good Guys No Bad Guys στο πλαίσιο ενός πρότζεκτ που επιμελήθηκε ο Πίτερ Εραμιάν για το περιοδικό Shopping Hour.\nΦωτογραφία του Στέλιου Καλλινίκου στο πλαίσιο της ομαδικής έκθεσης «Νέοι Φωτογράφοι»\nΤην ομαδική έκθεση «Νέοι Φωτογράφοι» επιμελείται ο Μανώλης Μωρεσόπουλος: πρόκειται για ένα θεσμό που ξεκίνησε το 1987 και επιχειρεί να συμβάλει εποικοδομητικά στην προσπάθεια νέων καλλιτεχνών για πρόσβαση στον εικαστικό χώρο, αναδεικνύοντας παράλληλα την τρέχουσα φωτογραφική παραγωγή στην Ελλάδα.\nΑξίζει να αναφερθεί ότι μεγάλος αριθμός φωτογράφων που σήμερα είναι αναγνωρισμένοι και καταξιωμένοι στον χώρο τους πρωτοπαρουσιάστηκαν μέσα από αυτή την έκθεση.\nΟ Στέλιος Καλλινίκου μετρά ήδη μιαν ατομική έκθεση, στην γκαλερί Penindaplinena στη Λεμεσό.\nΗ έκθεση στο Φεστιβάλ Φωτογραφίας παρουσιάζεται στο «Τεχνόπολις», στο Γκάζι, μέχρι τις 20 Νοεμβρίου.\nΣτο παράλληλο πρόγραμμα του φεστιβάλ, ανάμεσα στις εκθέσεις βρίσκεται και η The In-Tension, την οποία επιμελούνται οι περφόρμερ Αντρέας Πασιάς και Δημοσθένης Αγραφιώτης.\nΑριστερά ο Αντρέας Πασιάς σε ρόλο περφόρμερ. Δεξιά ο Αbel Azcona.\nΜε έναυσμα τη μίξη διαφορετικών μορφών καλλιτεχνικής δράσης, η εν λόγω έκθεση αναδεικνύει το έργο αξιόλογων καλλιτεχνών από τον διεθνή χώρο.\nΠρόκειται για φωτογραφίες περφόρμερ εν ώρα δράσης, το έργο των οποίων -αντίθετα με την φωτογραφική τέχνη- είναι ζωντανό και επιτελείται ζωντανά.\nΗ φωτογραφία εισάγεται στη διαδικασία αυτή, σε μια προσπάθεια αποτύπωσης και απαθανάτισης της σωματικής ύπαρξης ενός καλλιτέχνη και της δράσης του. Ως αποτέλεσμα, η εφήμερη διάσταση του performance art (επιτέλεση) μεταφράζεται αποσπασματικά από τη φωτογραφία σε τεκμήριο το οποίο διεκδικεί τη διάσταση της μονιμότητας.\nΠαράλληλα, οι θεατές έρχονται σε επαφή τόσο με το έργο των περφόρμερ αλλά και των φωτογράφων.\nH έκθεση εγκαινιάζεται στις 5 Νοεμβρίου και θα παραμείνει στο Κέντρο Τέχνης και Πολιτισμού BETON7 μέχρι τις 23 Νοεμβρίου 2013.\n+ Περισσότερα για το Athens Photo Festival, photofestival.gr.\nΑΡΧΙΚΗ ΦΩΤΟΓΡΑΦΙΑ: Φωτογραφία από την έκθεση Τhe In-Tension (προ-θεση/εν-ταση) που συνεπιμελούνται ο Αντρέας Πασιάς και ο Δημοσθένης Αγραφιώτης. Aριστερά ο περφόρμερ Βoris Nielsony, δεξιά ο BBB Johannes Deimling.


Εκείνοι και συ | τοβιβλίο.net\nΕκείνοι και συ\nΒγαίνοντας απ’ το σπίτι αχάραγα\nθα πεις μια βιαστική καλημέρα\nστον ιδιοκτήτη του γωνιακού καφενείου\nπου μόλις ξεκίνησε τη βάρδια του.\nΔυο βήματα παρακάτω,\nθα σκοντάψεις σε κάποιον συμφοιτητή,\nπου τρέχει κι αυτός να προλάβει\n’κείνο το λεωφορείο\nπου πάντα αργεί.\nΘα πείτε μια δυο κουβέντες\nτυπικές, ίσα για να γεμίσουν την αμήχανη σιωπή\nκι ύστερα οι δρόμοι σας θα χωρίσουν.\nΈνας καθηγητής, αργότερα\nθα ακούσει αδιάφορα\nτην κάθε σου απορία\nκαι θα δεσμευτεί τάχα πως θα σου βρει λύσεις.\nΚαι κάποιος φίλος\nθα σε καλέσει\nγια ένα καφεδάκι στα γρήγορα.\nΘα σε χωρέσει μουλωχτά\nανάμεσα στις τόσες του υποχρεώσεις.\nΜόλις στο μέσον της ημέρας\nκι ήδη αντάμωσες με τόσους.\nΑντάλλαξες τόσα βλέμματα,\nΚι αν κάνω να πιάσω και τις νύχτες…\nΠόσοι θα σ’ ακουμπήσουν τυχαία.\nΜε πόσους αγνώστους θα εκθειάσεις\nτη μουσική κάποιου ξεχασμένου μαγαζιού.\nΠόσες γνωριμίες θα κάνεις.\nΊσως και να ’ναι μόνο\nΣε τούτες τις αδιάφορες περιπτύξεις\nμονάχα η ζήλια μου θα δίνει αξία.\nΟ θυμός μου,\nπου κανείς τους δεν εκτιμά\nτις στιγμές που τους χάρισες.\nΠου κάποιοι θα σε ξεχάσουν\nκι άλλοι θα σ’ ερωτευτούν.\nΠου χωρίς καν να το θέλουν\nθα πέφτουν πάνω σου τυχαία.\nΠου χωρίς καν να σε ξέρουν\nέχετε ξαφνικά τόσα κοινά.\nαυτό που λείπει από μας.\nπου πάντα θα μας χωρίζει.


Κλείνει το Πανεπιστήμιο Δυτικής Μακεδονίας; | του Πέτρου Περλαντίδη Παπαδόπουλου - vetonews\nΠαρασκευή, 03 Αυγούστου 2012 08:57\nΚλείνει το Πανεπιστήμιο Δυτικής Μακεδονίας; | του Πέτρου Περλαντίδη Παπαδόπουλου\nΠάμε λίγο να δούμε πως έχουν τα πράγματα όσο αφορά την είδηση που ξεσήκωσε αρκετά τους νεότερους και απλός θύμισε καταστάσεις στους παλαιότερους.\nΤίτλοι όπως "Μαχαίρι σε σχολές και εισακτέους", "Καλλικράτης σε ΑΕΙ και ΤΕΙ", "Κλείνουν 4 πανεπιστήμια και 150 τμήματα το 2013",\n"Το σχέδιο «Αθηνά» για λουκέτο σε εκατόν πενήντα σχολές ΑΕΙ - ΤΕΙ", κάθε καλοκαίρι παίζουνε στο εσωτερικό των εφημερίδων και στα δελτία ειδήσεων.\nΑπό το πρώτο έτος μου ως φοιτητής στην Κοζάνη, θυμάμαι αυτό το φαινόμενο να επαναλαμβάνεται συνεχώς, πολλές φορές και με ίδιο κείμενο απλά αλλάζοντας την ημερομηνία και τον τίτλο.\nΤο πρόβλημα όμως είναι εμφανές γενικότερα, όχι μόνο στην Κοζάνη! Και υπάρχει! Δεν είναι ούτε εύκολο και ούτε εφικτό κάτω από αυτές τις οικονομικές συνθήκες να συντηρηθεί ένας τόσο μεγάλος αριθμός διάσπαρτων τμημάτων, σχολών και πανεπιστημίων σε ολόκληρη την Ελλάδα. Ο σχεδιασμός ήταν λάθος από την αρχή! Παρόλα αυτά κάναμε σε κάθε χωρίο και πόλη από ένα τμήμα και δημιουργήσαμε 21 ΑΕΙ και 16 ΤΕΙ όχι επειδή τα είχαμε ανάγκη, αλλά για καθαρά ψηφοθηρικούς λόγους. Δημιουργήθηκαν και συνεχίζουν να λειτουργούν με μόνο στόχο την συλλογή ψήφων από την τοπική κοινωνία.\nΤο πανεπιστήμιο δυτικής Μακεδονίας δημιουργήθηκε πριν 9 περίπου χρόνια με παρεμβάσεις των Άννα Διαμαντοπούλου (βουλευτής ΠΑΣΟΚ), Πάρι Κουκουλόπουλο (Δήμαρχος Κοζάνης) και τον τότε υπουργό παιδείας Πέτρο Ευθυμίου. Η δημιουργία του πανεπιστημίου στην Κοζάνη ήταν ένα αίτημα των κατοίκων με στόχο την έλευση νέων φοιτητών για να ενοικιάσουν σπίτια, να αγοράσουν σουβλάκια και να γεμίσουν τις καφετέριες. Αυτά δεν τα λέω εγώ αλλά τα είπε πριν δύο περίπου χρόνια ο Πάρις Κουκουλόπουλος με την ιδιότητα του Υφυπουργού μεσά σε περιφερειακό συμβούλιο.\nΧρόνια τώρα προσπαθούσαν όλοι αυτοί που τώρα ξαφνικά κόπτονται για το καλό του πανεπιστημίου να χωρίσουν τα χωράφια τους και τις αρμοδιότητες τους και δεν τα κατάφερναν. Μόλις πριν λίγο καιρό ακούσαμε τα πρώτα ευχάριστα νέα για την πανεπιστημιούπολη. 9 χρόνια μετά!!!\nΤο πανεπιστήμιό μας σε λίγους μήνες γίνεται 10 χρονών και παραμένουν ακριβώς τα ίδια προβλήματα από την μέρα που δημιουργήθηκε.\nΌλα αυτά με ένα οικονομικό κόστος φυσικά, γιατί πολιτικό κόστος όσο συντηρείς τέτοια μικρά πανεπιστήμια και τμήματα δεν υπάρχει! Η τοπική αγορά σε στηρίζει αφού τους φέρνεις νέους «πελάτες»! Το οικονομικό κόστος όμως, αν αναλογιστεί κανείς ανά την Ελλάδα πόσες φορές επαναλαμβάνεται αυτό το πρόβλημα, είναι μεγάλο!\nΤι γίνεται λοιπόν τώρα; Από το 2010 βρισκόμαστε στο ΔΝΤ και κάθε τόσο μας επισκέπτεται και η Τρόικα για να μας ελέγχει. Εντοπίστηκαν λοιπόν αυτού του είδους οι «σπατάλες» που σύμφωνα με τους Τροικανούς είναι απαράδεκτες (άλλωστε αυτοί έχουν συνηθίσει σε ιδιωτικά πανεπιστήμια και εκπαίδευση και τα θεωρούν παράλογα αυτού του είδους τα έξοδα). Μας ζητήθηκε λοιπόν από την Τρόικα, από την πρώτη μέρα που ήρθε στην Ελλάδα, να μειώσουμε των αριθμό των τμημάτων και των πανεπιστημίων μας. Οι Έλληνες πολιτικοί το καθυστερούσαν και το καθυστερούν φοβούμενοι το πολιτικό κόστος! Αλλά είναι κάτι που σίγουρα κάποια στιγμή δεν θα αποφευχθεί!\nΌταν είχαμε πάει να συναντήσουμε τον υφυπουργό παιδείας Ι. Πανάρετο στα πλαίσια των κινητοποιήσεων μας την περίοδο των καταλήψεων το Μάρτιο του 2011, σε ερώτηση που του είχα κάνει σχετικά με τον φημολογούμενο τότε Καλλικράτη στην τριτοβάθμια εκπαίδευση, απάντησε ρητά και κατηγορηματικά ότι "Ναι! Θα έχουμε Καλλικράτη στην τριτοβάθμια εκπαίδευση αλλά όχι με την μορφή που το φανταζόσαστε εσείς" χωρίς να προσθέτει τίποτε άλλο και χωρίς να συζητάει άλλο το θέμα. Το μόνο που επίσης μας είχε επιβεβαιώσει τότε, ήταν η μη συγχώνευση μας με τα ΤΕΙ δυτικής Μακεδονίας.\nΈτσι λοιπόν τώρα που τα περιθώρια για οικονομική εξυγίανση και περικοπές στενεύουν πρέπει κάτι να κάνουν.\nΤο πρώτο στάδιο ξεκίνησε με το ν.4009/2011 για την παιδεία, σύμφωνα με τον οποίο καταργήθηκε πλέον η έννοια του τμήματος και πλέον έχουμε μόνο σχολές. Έτσι στα στοιχεία που τους παρουσιάζουμε φαίνεται σαν να έχουμε μία μείωση των τμημάτων, ενώ στην πράξη δεν έχει αλλάξει τίποτα! Σαν δεύτερο βήμα (το οποίο είναι και το "επικίνδυνο" στην υπόθεση) μείωσαν την χορήγηση χρημάτων προς τα ιδρύματα, με σκοπό να κάνουν πιο πειστικό την παραπάνω περικοπή των τμημάτων. Αυτό είχε ως αποτέλεσμα να αναγκαστούν οι εκάστοτε διοικήσεις των πανεπιστημίων να περικόψουν μαθήματα, καθηγητές, σίτιση κ.α.\nΑκολουθώντας λοιπόν τώρα την ίδια δοκιμασμένη τακτική, θα καταργήσουν τα μικρά πανεπιστήμια. Έτσι το παρουσιάζουν, γιατί έτσι τους βολεύει! Στην πραγματικότητα θα υπάρξει μία διοικητική συγχώνευση δύο ή περισσοτέρων πανεπιστημιακών ιδρυμάτων με σκοπό να παρουσιαστούν μικρότεροι οι αριθμοί στην Τρόικα. Ότι έγινε στην ουσία και στα νοσοκομεία. Στην πράξη λοιπόν πάλι δεν αλλάζει τίποτα! Απλά παίζουμε με τις λέξεις. Το θέμα είναι να μελετήσουμε, το τι θα συνεπάγεται μία τέτοια κατάργηση - συγχώνευση! Αν θα έχουμε πάλι εκ νέου μειώσεις προϋπολογισμών κ.τ.λ. (που ήδη υπάρχουν), τότε θα αρχίσουμε να έχουμε μεγαλύτερα προβλήματα.\nΤέτοιου είδους άρθρα (όπως του ΕΘΝΟΥΣ) πάντως λειτουργούν και ως λαγός. Ότι είχε γίνει δηλαδή και με την περίπτωση του Ι. Μανωλόπουλου του πρώην προέδρου της διοικούσας μας με την ιστορική φράση "μονόδρομος η συγχώνευσή μας με τα ΤΕΙ". Βάζουν στην ουσία ένα δημοσιογράφο (π.χ. Βίβιαν Μενέκου) ή ένα πρόσωπο του ακαδημαϊκού χώρου (π.χ. Γρυσπολάκης, Μανωλόπουλου) να πει μία είδηση-άποψη βόμβα, κόβουν αντιδράσεις και στην συνέχεια βρίσκουν τρόπο και στρατηγική να περάσουν αυτά που θέλουν.\nΑπό το υπουργείο πάντως ακούγεται ότι δεν πρόκειται να αλλάξει τίποτα μέχρι αρχές του 2013. Επίσης, και το πιο βασικό είναι, ότι αυτοί που είναι τώρα στην διοικούσα δεν είναι σίγουρο αν θα υπάρχουν σε λίγους μήνες! Το γιατί, φυσικά δεν αναφέρεται και δεν λεγεται από κανέναν (η μέθοδος του λαγού που λεγαμε...). Το πιό λογικό σενάριο που μπορώ να σκεφτώ είναι μία διοικητική συνένωση – συγχώνευση σύμφωνα με τα παραπάνω.\nΚλείνοντας πάντως πιστεύω ότι δύσκολα θα αφήσει η Κοζάνη, το ενεργειακό κέντρο της Ελλάδας, να της πάρουν το πανεπιστήμιο. Έχει μια οικονομία στημένη πάνω στο πανεπιστήμιο και στο ΤΕΙ. Κρατώντας τα τμήματα στην Κοζάνη και συγχωνεύοντας το πανεπιστήμιο διοικητικά, δεν υπάρχει πολιτικό κόστος από πλευράς Κοζάνης και γενικότερα των μικρών επαρχιακών περιοχών, και η Τρόικα φεύγει ικανοποιημένη.\nΤώρα για εμάς που μένουμε και βιώνουμε αυτές τις καταστάσεις σαν άρρωστοι στην εντατική υποβασταζόμενοι από τα ιατρικά μηχανήματα... δεν ξέρω τι είναι προτιμότερο... να τα τραβήξουμε από την μπρίζα και να δώσουμε ένα τέλος στα βάσανά μας; Ή να περιμένουμε να εφευρεθεί το φάρμακο που θα μας χαρίσει μία φυσιολογική ζωή;\nΤελευταία τροποποίηση στις Παρασκευή, 03 Αυγούστου 2012 09:01\nΙκανοποίηση Κωσταντινίδη για την «Αναγνώριση ανδραγαθίας εργαζομένων στη Δ.Ο.Υ. Κοζάνης» απο την ΑΑΔΕ\nΜετά από τις με αριθμούς πρωτ. 77678/21.7.2020 και 8.12.2020 επιστολές μου με θέμα…\nΠαρουσίαση δράσεων για τη διαχείριση προσφύγων και μεταναστών μαθητών σε σχολικές μονάδες της Π.Δ.Ε. Δυτικής Μακεδονίας»\nΗ Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Δυτικής Μακεδονίας…\nΑποκριάτικα θεατρικά σφηνάκια “Αχ Αγγέλα!” απο το ΔΗΠΕΘΕ Κοζάνης\nΑποκριάτικα θεατρικά σφηνάκια Τετάρτη 3 Μαρτίου, από τις 21:00 “Αχ Αγγέλα!!!”


ΠΥΡΙΝΟΣ ΛΟΓΙΟΣ: Λίγες ώρες πριν το ματοκύλισμα η Περιφέρεια εγκωμίαζε το …μοντέλο των τσιφλικάδων της Μανωλάδας!\nΛίγες ώρες πριν το ματοκύλισμα η Περιφέρεια εγκωμίαζε το …μοντέλο των τσιφλικάδων της Μανωλάδας!\nΤην ίδια ώρα αποκαλύπτεται ότι, ο βουλευτής του ΚΚΕ Νίκος Κραθανασόπουλος έχει ζητήσει κατ΄επανάληψη από τον Περιφερειάρχη Απ. Κατσιφάρα, να κινήσει τους μηχανισμούς ελέγχου στο κολαστήριο της Μανωλάδας, για να προστατευθουν από το σύγχρονο δουλεμπόριο οι μετανάστες που εργάζονται στην καλλιέργεια της φράουλας. Δυστυχώς τα ώτα του Περιφερειάρχη ήταν μονίμως βουλωμένα!…\nΚατά τα λοιπά οι δουλοκτητικές συνθήκες ζωής και εργασίας των μεταναστών που απασχολούνται στις φυτείες φράουλας κάνουν από προχθές το γύρο του κόσμου. Η κυβέρνηση φοβάται απρόβλεπτες εξελίξεις, η Επιθεώρηση Εργασίας υποκρίνεται πως… κάνει ελέγχους. Το υπουργείο Δημόσιας Τάξης αναγνωρίζει τη δολοφονική πρόθεση των δραστών.\nΑυτή είναι η Ελλάδα του σήμερα… Δεν μπορούμε πλέον να σιωπούμε…


Τα Ηνωμένα Αραβικά Εμιράτα ενέκριναν την δημιουργία πρεσβείας στο Τελ Αβίβ. | Κοσμοδρόμιο Τα Ηνωμένα Αραβικά Εμιράτα ενέκριναν την δημιουργία πρεσβείας στο Τελ Αβίβ. – Κοσμοδρόμιο\nΤα Ηνωμένα Αραβικά Εμιράτα ενέκριναν την δημιουργία πρεσβείας στο Τελ Αβίβ.\nΤελευταία ενημέρωση: 24/01/2021\nΤα Ηνωμένα Αραβικά Εμιράτα ενέκριναν την δημιουργία πρεσβείας στο Τελ Αβίβ και ενώ ήδη η ισραηλινή πρεσβεία άνοιξε στο Αμπού Ντάμπι.\nΤο υπουργικό συμβούλιο των Ηνωμένων Αραβικών Εμιράτων ενέκρινε την σήμερα (24/1) την ίδρυση πρεσβείας στο Τελ Αβίβ, και το Ισραήλ ανακοίνωσε ότι η πρεσβεία του άνοιξε στο Αμπού Ντάμπι.\nΤα Ηνωμένα Αραβικά Εμιράτα και το Ισραήλ συμφώνησαν να εξομαλύνουν τις σχέσεις τον Αύγουστο, μια συμφωνία που συνήφθη σε μεγάλο βαθμό λόγω κοινών φόβων για τη δραστηριότητα του Ιράν. Έκτοτε, σε διαπραγματεύσεις που πραγματοποιήθηκαν εντός του 2020 υπό τη διοίκηση του πρώην προέδρου των ΗΠΑ, Ντόναλντ Τραμπ, το Μπαχρέιν το Σουδάν και το Μαρόκο συμφώνησαν να δημιουργήσουν δεσμούς με το Ισραήλ.\nΗ ισραηλινή κυβέρνηση θεωρεί την Ιερουσαλήμ ως πρωτεύουσα, αν και αυτό δεν αναγνωρίζεται από την πλειονότητα της διεθνούς κοινότητας. Οι Παλαιστίνιοι πιστεύουν ότι η Ανατολική Ιερουσαλήμ αποτελεί την πρωτεύουσα ενός μελλοντικού παλαιστινιακού κράτους. Οι περισσότερες χώρες έχουν τις πρεσβείες τους στο Τελ Αβίβ.\nΜια δήλωση του Ισραηλινού υπουργείου Εξωτερικών ανέφερε ότι η πρεσβεία του Ισραήλ στο Αμπού Ντάμπι άνοιξε επίσημα την Κυριακή με την άφιξη του απεσταλμένου της χώρας εκεί, αν και σε προσωρινή τοποθεσία, έως ότου βρεθούν μόνιμες εγκαταστάσεις.\nΚριτική Τσίπρα για την αποφυλάκιση του “πυρηνάρχη” Γιώργου Πατέλη


Κερί Αναμμένο ⋆ TheBluez.gr\nΤο κερί στη γωνιά τρεμοπαίζει ανενόχλητο. Τυχερό. Κανείς δεν του στέρησε -τον τελευταίο καιρό- το λόγο της ύπαρξής του: Να επιδίδεται σε αυτό που γεννήθηκε να κάνει. Να φωτίζει. Αλύγιστο και αποφασισμένο μαθές, στέκει έτοιμο να σου ‘μολογήσει ό,τι είδε, αφήνοντας τους μήνες να περνούν. Πόσες πόρτες άνοιξαν, πόσες έκλεισαν αφήνοντάς το ξεχασμένο ξοπίσω τους; Πόσες φορές το χρησιμοποίησαν, να πάρουν το φως του, να το φυτέψουν πιο πέρα, να γίνει μέρα μες τη νύχτα; Μήπως δεν το ‘ξερε; Δεν είπε ποτέ όχι. Έμενε αναμμένο για το σκοπό που το ‘θελαν.\nΕίπαν για κάποιο κερί ξεχασμένο στις σκισμένες σελίδες του πριγκιποπαραμυθιού. Στο πρώτο βιαστικό ξέσπασμα του αέρα, έκαμε να σβήσει. Μα θεός το χέρι το ανθρώπινο, συγκράτησε το ρεύμα και το προστάτευσε. Έκτοτε το κερί ερωτεύτηκε το χέρι που του χάρισε αιωνιότητα. Υπέκυψε. Εξαρτήθηκε. Κι ήταν η πρώτη και η τελευταία φορά που αυτόφωτο πλάσμα αγαπιέται με τον παραμελημένο ήρωα μιας ιστορίας…\nΤο φως του κεριού θέλει το σεβασμό σου. Στη σύντομη ζωή του, αντικρίζει όσα πασχίζεις να ζήσεις για χρόνια. Κι αυτό θέλει την τέχνη του. Είναι -μη νομίζεις- βιρτουόζος αυτός που εχέμυθα θα μιλήσει σε ένα τόσο δα φιτίλι. Θέλει ψυχή να εκμυστηρευτείς στο φως που τρεμοπαίζει, τις νεοφώτιστες σκέψεις σου. Του δίνεις νου, το ζωηρεύεις· ποιός ανόητος θαρρεί πως το φως του κεριού δεν εξομολογεί; Ποιός άλλος θα βρεθεί να πει ότι το κερί δεν απαντά; Κοπιάστε.\nΑν στη χάση του ανείπωτου ονείρου σου παραδεχτείς την αναγκαιότητά του, το αμυδρό φως του κεριού θα σου μαρτυρήσει το χαμένο λόγο της νυχτερινής μελαγχολίας. Βάλσαμο το τρέμουλό του, λύτρωση το άρωμά του. Είναι όμως βαριά η παραδοχή της θλίψης. Θέλει -αν μπορεί κανείς να το πει σαφώς- ζύγια στους ώμους, χαλύβδινη καρδιά. Την έχεις; Άλλο να θες να σου φωτίσουν για λίγο, άλλο να θες το φως για πάντα οδηγό σου. Το ένα στοιχίζει, το άλλο απαιτεί θυσίες. Διάλεξε και ζήτα.\nΣτη διπλανή γειτονιά τα παιδιά ζουν δίπλα στο φως των κεριών. Χάρτινες φιγούρες κολακεύουν το νυχτόβιο κλίμα του δωματίου, βάζοντας στο παιχνίδι ανήκουστους ψιθύρους. Δεν το διάλεξαν.\nΛευκές σκιές στέκονται πίσω από τους ώμους τους, πόθοι παλιοί αναμαλλιασμένοι με χτεσινές ελπίδες. Την ώρα του κινδύνου, που ‘ναι να γίνει το κακό, αγκαλιάζουν με στοργή τα παιδιά προστατεύοντάς τα από το αναίτιο μίσος. Το διάλεξαν.\nΤο γνώριμο σφύριγμα πως κάτι βαρύ πέφτει. Όχι πάλι!\nΟ ίδιος αχός. Όχι πάλι!